Mateo 10 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nSɔɔmɔ nitsumɔ lɛ he gbɛtsɔɔmɔi (5-15)\n10 No hewɔ lɛ, etsɛ ekaselɔi nyɔŋma kɛ enyɔ lɛ ni ehã amɛ hegbɛ yɛ mumɔi ni he tseee anɔ, koni amɛfãmɔ amɛ, ní amɛtsa helai srɔtoi fɛɛ kɛ gbɔmɔtsoŋ gbɔjɔmɔi srɔtoi fɛɛ. 2 Bɔfoi nyɔŋma kɛ enyɔ lɛ agbɛ́ii nɛ: Klɛŋklɛŋ lɛ, Simon, mɔ ni atsɛɔ lɛ Petro lɛ, kɛ enyɛmi Andrea; Yakobo kɛ enyɛmi Yohane, ni ji Zebedeo bii lɛ; 3 Filipo kɛ Bartolomeo;* Toma kɛ Mateo,* toohelɔ lɛ; Yakobo, Alfeo binuu lɛ; Tadeo;* 4 Simon, hiɛdɔlɔ lɛ; kɛ Yuda Iskariot, mɔ ni sɛɛ mli lɛ ejie lɛ ehã lɛ. 5 Nɛkɛ mɛi nyɔŋma kɛ enyɔ nɛɛ Yesu tsu, ni ekɛ gbɛtsɔɔmɔi nɛɛ hã amɛ akɛ: “Nyɛkagbaa kɛyaa jeŋmaji lɛ agbɛ lɛ nɔ, ni nyɛkabotea Samariabii amaŋ ko mli; 6 shi moŋ, nyɛkãa he nyɛyaa Israel we gwantɛŋi ni elaaje lɛ aŋɔɔ. 7 Be ni nyɛyaa lɛ, nyɛshiɛa akɛ: ‘Ŋwɛi Maŋtsɛyeli lɛ ebɛŋkɛ nyɛ.’ 8 Nyɛtsaa helatsɛmɛi, nyɛtea gbohii ashi, nyɛhãa kpitiyelɔi ahe atsea, nyɛfãmɔa daimonioi. Yaka nyɛná, yaka nyɛŋɔhãa. 9 Nyɛkaŋɔa shika tsuru loo jwiɛtɛi loo akɔɔble nyɛwoa nyɛhɛfiinii ni akɛ shika woɔ mli lɛ amli, 10 loo niyenii kotoku kɛhã gbɛfãa lɛ, loo atadei enyɔ,* loo tokota, loo dɛhiɛmɔ tso, ejaakɛ nitsulɔ lɛ, eniyenii sa lɛ. 11 “Maŋ fɛɛ maŋ loo akrowa fɛɛ akrowa mli ni nyɛbaabote lɛ, nyɛtaoa mɔ ni sa yɛ jɛmɛ, ni nyɛhia jɛmɛ kɛyashi nyɛbaashi. 12 Kɛ́ nyɛbote shĩa lɛ, nyɛŋaa shĩabii lɛ. 13 Kɛ́ shĩa lɛ sa lɛ, nyɛhãa toiŋjɔlɛ ni nyɛtaoɔ akɛ ená lɛ abaa enɔ; shi kɛ́ esaaa lɛ, nyɛhãa nyɛtoiŋjɔlɛ lɛ akpalea kɛbaa nyɛŋɔɔ. 14 He fɛɛ he ni mɔ ko hereee nyɛ, loo ebooo nyɛwiemɔi lɛ atoi yɛ lɛ, kɛ́ nyɛmiishi nakai shĩa lɛ loo nakai maŋ lɛ mli lɛ, nyɛkpokpoa nyɛnaji ahe mulu lɛ nyɛshwiea.* 15 Lɛɛlɛŋ, miikɛɛ nyɛ akɛ, Kojomɔ Gbi lɛ nɔ lɛ, ebaafee mlɛo ehã Sodom kɛ Gomora shikpɔŋ lɛ fe nakai maŋ lɛ. 16 “Naa! miitsu nyɛ akɛ gwantɛŋi yɛ klaji ateŋ; no hewɔ lɛ, nyɛhiɛ atɛ̃a tamɔ onufui, ni kɛ̃lɛ nyɛfea mɛi ni he bɛ sane ko tamɔ okpoi. 17 Nyɛhiɛ ahia nyɛhe nɔ yɛ gbɔmɛi ahewɔ, ejaakɛ amɛbaaŋɔ nyɛ amɛhã kojolɔi, ni amɛkɛ kpelebii baayi nyɛ yɛ amɛkpeehei lɛ. 18 Ni akɛ nyɛ baaya amralofoi kɛ maŋtsɛmɛi ahiɛ yɛ mihewɔ, koni akɛye amɛ kɛ jeŋmaji lɛ odase. 19 Shi kɛ́ amɛŋɔ nyɛ amɛhã lɛ, nyɛkafea yeyeeye yɛ bɔ ni aloo nɔ ni nyɛbaawie lɛ he, ejaakɛ abaaŋɔ nɔ ni nyɛbaawie lɛ ahã nyɛ yɛ nakai ŋmɛlɛtswaa lɛ nɔ nɔŋŋ; 20 ejaakɛ jeee nyɛ kɛkɛ nyɛwieɔ lɛ, shi moŋ nyɛ-Tsɛ lɛ mumɔ lɛ ni tsɔɔ nyɛnɔ ewieɔ lɛ. 21 Kɛfata he lɛ, nyɛmi nuu baaŋɔ nyɛmi nuu ehã gbele, ni tsɛ baaŋɔ ebi ehã, ni bii baate shi awo fɔlɔi ni amɛbaahã agbe amɛ. 22 Ni mɛi fɛɛ baanyɛ nyɛ yɛ migbɛ́i lɛ hewɔ, shi mɔ ni efi shi kɛyawula shi* lɛ, abaahere eyiwala. 23 Kɛ́ amɛwa nyɛ yi yɛ maŋ kome mli lɛ, nyɛjoa foi kɛyaa ekroko mli; ejaakɛ lɛɛlɛŋ, miikɛɛ nyɛ akɛ, nyɛgbeŋ Israel maji lɛ fɛɛ naa kɛyashi gbɔmɔ Bi lɛ baaba. 24 “Kaselɔ efeee etsɔɔlɔ, asaŋ nyɔŋ efeee enuŋtsɔ. 25 Efa hã kaselɔ lɛ akɛ ebaatamɔ etsɔɔlɔ, kɛ nyɔŋ lɛ hu akɛ ebaatamɔ enuŋtsɔ. Kɛ́ mɛi etsɛ shĩatsɛ lɛ Beelzebul* lɛ, enyiɛ nɔŋŋ amɛtsɛŋ eshĩabii lɛ nakai? 26 No hewɔ lɛ, nyɛkashea amɛ gbeyei, ejaakɛ nɔ ko nɔ ko bɛ ni abu nɔ ni agbeleŋ naa, ni teemɔŋ sane ko bɛ ni aleŋ. 27 Nɔ ni mikɛɔ nyɛ yɛ duŋ mli lɛ, nyɛwiea yɛ la hiɛ, ni nɔ ni awoɔ nyɛtoiŋ akɛɔ nyɛ lɛ, nyɛshiɛa yɛ tsũi ayiteŋ. 28 Ni nyɛkashea mɛi ni gbeɔ gbɔmɔtso lɛ shi amɛnyɛŋ susuma* lɛ amɛgbe lɛ gbeyei; moŋ lɛ, nyɛshea mɔ ni baanyɛ akpãtã susuma lɛ kɛ gbɔmɔtso lɛ fɛɛ hiɛ yɛ Gehena* lɛ gbeyei. 29 Ani afilimatai enyɔ lɛ, jeee kapɛlɛ ni shɛɛɛ nɔ ko* ahɔ̃ɔ aheɔ? Kɛ̃lɛ amɛteŋ ekome folo po egbeŋ shikpɔŋ ni nyɛ-Tsɛ lɛ leee. 30 Shi nyɛyiteŋtsɔi po lɛ akane fɛɛ. 31 No hewɔ lɛ, nyɛkashea gbeyei; nyɛjara wa fe afilimatai babaoo. 32 “Belɛ, mɔ fɛɛ mɔ ni tsĩɔ mitã yɛ mɛi ahiɛ lɛ, mi hu matsĩ etã yɛ mi-Tsɛ ni yɔɔ ŋwɛi lɛ hiɛ. 33 Shi mɔ fɛɛ mɔ ni kwaa mi yɛ mɛi ahiɛ lɛ, mi hu makwa lɛ yɛ mi-Tsɛ ni yɔɔ ŋwɛi lɛ hiɛ. 34 Nyɛkasusua akɛ miba ni mabahã toiŋjɔlɛ aba shikpɔŋ lɛ nɔ; jeee toiŋjɔlɛ hãmɔ miba, shi klante moŋ. 35 Ejaakɛ miba koni mikɛ mligbalamɔ aba, nuu kɛ etsɛ teŋ, kɛ biyoo kɛ enyɛ teŋ, kɛ ŋa kɛ eshaayoo teŋ. 36 Anɔkwa, mɔ diɛŋtsɛ shĩabii baatsɔmɔ ehenyɛlɔi. 37 Mɔ fɛɛ mɔ ni dɔɔ tsɛ loo nyɛ he fe mi lɛ esaaa mi; ni mɔ fɛɛ mɔ ni dɔɔ binuu loo biyoo he fe mi lɛ esaaa mi. 38 Ni mɔ fɛɛ mɔ ni sumɔɔɔ akɛ ewóɔ epiŋmɔ tso* ní enyiɛ misɛɛ lɛ, esaaa mi. 39 Mɔ fɛɛ mɔ ni baa esusuma* yi lɛ, ebaaŋmɛɛ lɛ, ni mɔ fɛɛ mɔ ni esusuma* ŋmɛɔ lɛ yɛ mihewɔ lɛ, enine baashɛ nɔ. 40 “Mɔ fɛɛ mɔ ni hereɔ nyɛ lɛ, ehereɔ mi hu, ni mɔ fɛɛ mɔ ni hereɔ mi lɛ, ehereɔ mɔ ni tsu mi lɛ hu. 41 Mɔ fɛɛ mɔ ni hereɔ gbalɔ yɛ gbalɔ ni eji lɛ hewɔ lɛ, ebaaná gbalɔ juromɔnɔ, ni mɔ fɛɛ mɔ ni hereɔ jalɔ yɛ jalɔ ni eji lɛ hewɔ lɛ, ebaaná jalɔ juromɔnɔ. 42 Ni mɔ fɛɛ mɔ ni hãa mɛi bibii nɛɛ ateŋ mɔ kome nu ni mli ejɔ kpulu kome pɛ koni enu yɛ kaselɔ ni eji lɛ hewɔ lɛ, lɛɛlɛŋ miikɛɛ nyɛ akɛ, ejuromɔnɔ eŋmɛŋ lɛ kɔkɔɔkɔ.”\n^ Eji gbɛ́i ni akɛtsɛɔ Satan, daimonioi lɛ alumɔ loo amɛnɔyelɔ lɛ.\n^ Aloo “wala,” ni tsɔɔ akɛ, hiɛnɔkamɔ ní mɔ yɔɔ akɛ ebaaná wala.\n^ Sht. ŋm., “asarion kome,” ni eji gbi kome nyɔmɔwoo mlijaa nyɔŋma kɛ ekpaa mli ekome.\n^ Aloo “ewala.”


Biblia Mli Saji Nu Afua lɛ Kɛbashi Kpɔmɔ Kɛmiijɛ Mizraim - Yehowa Odasefoi a-Wɛb Saiti\nGbɔmɛi kpaanyɔ pɛ je Nu Afua lɛ mli, shi beni be shwieɔ mli lɛ amɛ yifalɛ yashɛ akpei babaoo. Kɛkɛ ni abafɔ Abraham, yɛ Nu Afua lɛ sɛɛ aﬁi 352. Wɔle akɛ Nyɔŋmɔ ye eshiwoo nɔ, ejaakɛ eha Abraham fɔ binuu ni atsɛɔ lɛ akɛ Isak. Kɛkɛ ni Nyɔŋmɔ hala Yakob kɛjɛ Isak bihii enyɔ lɛ ateŋ.\nYakob ná weku agbo ni ji bihii 12 kɛ biyei hu. Yakob bihii 10 lɛ nyɛ̃ɔ amɛnyɛmi ﬁoo ni ji Yosef ni amɛhɔɔ lɛ koni eyatsɔ nyɔŋ yɛ Mizraim. Yɛ sɛɛ mli lɛ, Yosef batsɔ nɔyelɔ ko ni he hiaa waa yɛ Mizraim. Beni hɔmɔ ko ni naa wa waa ba lɛ, Yosef ka enyɛmimɛi lɛ ekwɛ akɛ ani amɛtsake amɛtsui lo. Yɛ naagbee lɛ, Yakob weku muu lɛ fɛɛ, ni ji Israelbii lɛ, fã ni amɛbahi Mizraim. Enɛ ba mli yɛ Abraham fɔmɔ sɛɛ aﬁi 290.\nEnɛ ha Israelbii lɛ hi Mizraim aﬁi 215 ni nyiɛ sɛɛ ba lɛ mli. Yɛ Yosef gbele sɛɛ lɛ, amɛbatsɔmɔ nyɔji yɛ jɛmɛ. Yɛ be ni sa mli lɛ, afɔ Mose, ni Nyɔŋmɔ tsɔ enɔ ejie Israelbii lɛ kɛjɛ Mizraim. Yinɔsane ni Fã ENYƆ lɛ wieɔ he lɛ fɛɛ feɔ aﬁi 857.\nKɛmaje Mɔ Ko Kɛmaje Mɔ Ko Fã 2: Nu Afua lɛ Kɛbashi Kpɔmɔ Kɛmiijɛ Mizraim


Nyɔŋmɔ Yiŋtoo Kɛhã Adesa—Bɔ ni Atsɔ Ajie lɛ Kpo | Nyɔŋmɔ Maŋtsɛyeli Lɛ\nYehowa jieɔ eyiŋtoo lɛ shishinumɔ kpo fiofio etsɔɔ mɛi pɛ ni sheɔ lɛ gbeyei lɛ\n1, 2. Mɛɛ gbɛ nɔ Yehowa ejie eyiŋtoo lɛ kpo etsɔɔ adesai?\nFƆLƆI ni amɛbii ahilɛkɛhamɔ kã amɛtsui nɔ lɛ hãa amɛbii lɛ fataa he kɛsusuɔ weku lɛ saji ahe. Kɛ̃lɛ, amɛkwɛɔ saji abɔ ni esa akɛ amɛhã amɛbii lɛ ale. Saji ni amɛsusuɔ akɛ gbekɛbii lɛ ajwɛŋmɔ baanyɛ amɔmɔ lɛ pɛ amɛhãa amɛleɔ.\n2 Nakai nɔŋŋ Yehowa ejie eyiŋtoo kɛhã adesai lɛ kpo fiofio. Shi ejieɔ lɛ kpo yɛ be pɛ ni enaa akɛ esa lɛ mli. Susumɔ gbɛi anɔ ni Yehowa etsɔ ejie Maŋtsɛyeli lɛ he anɔkwalei akpo etsɔɔ yɛ yinɔsane mli fɛɛ lɛ he okwɛ.\nNɔ Hewɔ ni Maŋtsɛyeli lɛ He Bahia\n3, 4. Ani Yehowa tsɔ hiɛ eto bɔ ni adesai awɔsɛɛ baaji lɛ efɔ shi? Tsɔɔmɔ mli.\n3 Shishijee lɛ, Mesia Maŋtsɛyeli lɛ fataaa Yehowa yiŋtoo he. Mɛni hewɔ? Ejaakɛ Yehowa ekpɛɛɛ bɔ ni adesai awɔsɛɛ baaji lɛ mli etooo; ejaakɛ ebɔ adesai akɛ mɛi ni baanyɛ ahala nɔ ni amɛsumɔɔ. No hewɔ lɛ, ehã Adam kɛ Hawa le eyiŋtoo kɛhã adesai, ekɛɛ amɛ akɛ: “Nyɛfɔa ni nyɛyi afáa ni nyɛyia shikpɔŋ lɛ nɔ obɔ, ni nyɛnaanaa nɔ.” (1 Mose 1:28) Kɛfata he lɛ, Yehowa bi koni amɛhi shi yɛ ekpakpa kɛ efɔŋ he gbɛtsɔɔmɔi ni ekɛhãa amɛ lɛ anaa. (1 Mose 2:16, 17) Kulɛ Adam kɛ Hawa baanyɛ ahala akɛ amɛbaaya nɔ amɛye anɔkwa. Eji amɛ kɛ amɛshwiei lɛ ye anɔkwa kulɛ, ehe ebahiaŋ ni aná Maŋtsɛyeli ni Kristo baaye nɔ lɛ kɛtsu Nyɔŋmɔ yiŋtoo he nii. Kulɛ, benɛ je lɛŋ fɛɛ eyi obɔ̃ kɛ gbɔmɛi ni eye emuu, ni amɛ fɛɛ kwa amɛmiijá Yehowa.\n4 Atua ni Satan, Adam, kɛ Hawa tse lɛ haaa Yehowa ajie ejwɛŋmɔ kɛjɛ eyiŋtoo akɛ ebaahã shikpɔŋ lɛ nɔ fɛɛ ayi obɔ̃ kɛ adesai ni eye emuu lɛ nɔ. Moŋ lɛ, Yehowa tsake gbɛ ni ebaatsɔ nɔ ehã eyiŋtoo lɛ aba mli lɛ hiɛ. Eyiŋtoo lɛ tamɔɔɔ oketeke ni ja enyiɛ gbɛ pɔtɛɛ ko nɔ doo dani ebaayashɛ he ni eyaa lɛ, ní mɛi anifeemɔ hu baanyɛ ahã ekplaŋ kɛje egbɛ nɔ lɛ. Kɛ́ Yehowa to eyiŋ yɛ nɔ ko he lɛ, hewalɛ ko kwraa bɛ je lɛŋ ni baanyɛ atsĩ naa koni ekaba mli. (Kanemɔ Yesaia 55:11.) Kɛ́ shihilɛ ko ka akɛ ebaatsĩ egbɛ lɛ eko lɛ, Yehowa tsɔɔ gbɛ kroko nɔ. * (2 Mose 3:14, 15) Kɛ́ ena akɛ ehe baahia ni enɔkwa tsuji lɛ ale gbɛ hee ni ebaatsɔ nɔ ehã eyiŋtoo lɛ aba mli lɛ, ehãa amɛleɔ.\n5. Te Yehowa tsu atuatsemɔ ni ba yɛ Eden lɛ he nii ehã tɛŋŋ?\n5 Atua ni atse yɛ Eden lɛ hã Yehowa kpɛ mli akɛ ebaato Maŋtsɛyeli lɛ shishi. (Mat. 25:34) Be ni ebafee tamɔ hiɛnɔkamɔ ko kwraa bɛ kɛhã adesai lɛ, Yehowa je shishi ehã ale nɔ ni ekɛbaatsu nii koni ekɛhã adesai aye emuu ekoŋŋ, ní ejie piŋmɔi ni ejɛ Satan nɔyeli ni yeee omanye lɛ mli kɛba lɛ kɛje shihilɛ mli. (1 Mose 3:14-19) Fɛɛ sɛɛ po lɛ, Yehowa ejieee nɔ fɛɛ nɔ ni kɔɔ Maŋtsɛyeli lɛ he lɛ kpo amrɔ nɔŋŋ.\nYehowa Bɔi Maŋtsɛyeli lɛ He Anɔkwalei lɛ Akpojiemɔ\n6. Mɛɛ shi Yehowa wo, shi mɛni ehãaa ale?\n6 Klɛŋklɛŋ gbalɛ lɛ mli nɔŋŋ ni Yehowa wo shi akɛ “seshi” ko baatswa onufu lɛ yitso nɔ. (Kanemɔ 1 Mose 3:15.) Kɛ̃lɛ, etsɔɔɔ mɔ ni ji nakai seshi lɛ kɛ mɔ hu ni onufu lɛ seshi lɛ ji yɛ no beaŋ. Anɔkwa, Yehowa ewieee enɛ he nɔ ko dɔŋŋ kɛyashi afii 2,000 kɛ sɛɛ. *\n7. Mɛni hewɔ ahala Abraham, ni mɛɛ nikasemɔ ni he hiaa waa wɔnáa kɛjɛɔ mli?\n7 Be bashɛ ni Yehowa hala Abraham akɛ mɔ nɔ ni shiwoo seshi lɛ baatsɔ aba. Ahala Abraham akɛni ‘ebo Yehowa gbee toi’ lɛ hewɔ. (1 Mose 22:18) Wɔkaseɔ nɔ ko kpele yɛ nakai anɔkwa sane lɛ mli—Yehowa jieɔ eyiŋto kpo etsɔɔ mɛi pɛ ni sheɔ lɛ gbeyei lɛ.—Kanemɔ Lala 25:14.\n8, 9. Mɛɛ anɔkwalei ni kɔɔ shiwoo seshi lɛ he Yehowa hã Abraham kɛ Yakob le?\n8 Be ni Yehowa tsɔ bɔfo ko nɔ ekɛ eshieŋtsɛ Abraham wieɔ lɛ, ehã Abraham le akɛ eseshi ji mɔ ni baatswa onufu lɛ nɔ lɛ. (1 Mose 22:15-17; Yak. 2:23) Shi, te seshi nɛɛ baafee tɛŋŋ etswa onufu lɛ yitso nɔ lɛ? Namɔ ji onufu lɛ? Nibii ni abaajie lɛ kpo sɛɛ mli lɛ baahã ana sanebimɔi nɛɛ anaa.\n9 Yehowa kpɛ mli akɛ shiwoo seshi lɛ baajɛ Abraham nabi Yakob, nuu ni jie hemɔkɛyeli kpele kpo yɛ Nyɔŋmɔ mli lɛ mli aba. (1 Mose 28:13-22) Yehowa tsɔ Yakob nɔ ehã ale akɛ, Mɔ ni Awo Ehe Shi lɛ baafee Yakob binuu Yuda shwie. Yakob gba akɛ Yuda shwie nɛɛ nine baashɛ “maŋtsɛ tso” nɔ, ni enɛ damɔ shi kɛhã hegbɛ ni ekɛbaaye nɔ, “ni lɛ toi majimaji lɛ aaabo.” (1 Mose 49:1, 10) Yehowa tsɔ nakai wiemɔ lɛ nɔ etsɔɔ akɛ Mɔ ni Awo Ehe Shi lɛ baaye nɔ akɛ maŋtsɛ.\n10, 11. Mɛni hewɔ Yehowa jie eyiŋtoo lɛ kpo etsɔɔ David kɛ Daniel lɛ?\n10 Yuda gbele sɛɛ lɛ aaafee afii 650 lɛ, Yehowa jie eyiŋtoo lɛ he saji krokomɛi akpo etsɔɔ Maŋtsɛ David, ni ji Yuda seshinyo lɛ. Yehowa wie David he akɛ “etsui naa nuu.” (1 Sam. 13:14; 17:12; Bɔf. 13:22) Akɛni David buɔ Nyɔŋmɔ waa ni eyeɔ emlai anɔ hewɔ lɛ, Yehowa kɛ lɛ kpaŋ, ni ewo lɛ shi akɛ eshwiei lɛ eko baaye nɔ kɛya naanɔ.—2 Sam. 7:8, 12-16.\n11 Aaafee afii 500 sɛɛ lɛ, Yehowa tsɔ gbalɔ Daniel nɔ ehã ale afi tuuntu ni Mɔ ni Afɔ lɛ Mu, loo Mesia lɛ baapue yɛ shikpɔŋ lɛ nɔ. (Dan. 9:25) Yehowa ‘sumɔ Daniel sane naakpa.’ Mɛni hewɔ? Ejaakɛ Daniel bu Yehowa waa, ni etee nɔ esɔmɔ lɛ.—Dan. 6:17; 9:22, 23.\n12. Mɛni akɛɛ Daniel afee, ni mɛni hewɔ?\n12 Eyɛ mli akɛ Yehowa kɛ gbalɔi anɔkwafoi tamɔ Daniel tsu nii kɛŋmala shiwoo seshi, ni ji Mesia lɛ he saji babaoo fitsofitso moŋ, kɛ̃lɛ, no mli lɛ Yehowa be shɛko ni ebaahã etsuji lɛ anu gbalɛi ni ehã amɛŋmala lɛ ashishi jogbaŋŋ. Ákɛ nɔkwɛmɔnɔ lɛ, be ni ahã Daniel na ninaa ko ni kɔɔ Nyɔŋmɔ Maŋtsɛyeli lɛ shishitoo he sɛɛ lɛ, akɛɛ lɛ koni esɔo gbalɛ lɛ naa kɛyashi be ni Yehowa eto lɛ baashɛ. Kɛ́ nakai be lɛ shɛ lɛ, anɔkwa nilee ‘baafa.’—Dan. 12:4.\nYehowa kɛ hii anɔkwafoi tamɔ Daniel tsu nii kɛŋmala Mesia Maŋtsɛyeli lɛ he saji fitsofitso\nYesu Hã Nyɔŋmɔ Yiŋtoo lɛ Fee Faŋŋ\n13. (a) Namɔ ji shiwoo seshi lɛ? (b) Mɛɛ gbɛ nɔ Yesu hã gbalɛ ni yɔɔ 1 Mose 3:15 lɛ mli lɛ fee faŋŋ?\n13 Yehowa hã ana faŋŋ akɛ Yesu ji shiwoo seshi lɛ, ni ji David shwie ni baaye nɔ akɛ Maŋtsɛ lɛ. (Luka 1:30-33; 3:21, 22) Be ni Yesu je esɔɔmɔ nitsumɔ lɛ shishi lɛ, ebafee tamɔ hulu ekpɛ eshwie Nyɔŋmɔ yiŋtoo he nilee ni adesa yɔɔ lɛ nɔ. (Mat. 4:13-17) Ákɛ nɔkwɛmɔnɔ lɛ, Yesu hã mɔ tuuntu ni ji “onufu” ni atsĩ etã yɛ 1 Mose 3:14, 15 lɛ fee faŋŋ be ni etsɛ Abonsam akɛ “gbɔmɔgbelɔ” kɛ “malemɔ tsɛ” lɛ. (Yoh. 8:44) Yɛ ninaa ni Yesu jie lɛ kpo etsɔɔ Yohane lɛ mli lɛ, ewie akɛ “blema onufu” lɛ ji ‘mɔ ni atsɛɔ lɛ Abonsam kɛ Satan’ lɛ. * (Kanemɔ Kpojiemɔ 1:1; 12:9.) Yɛ nakai ninaa lɛ nɔŋŋ mli lɛ, Yesu tsɔɔ bɔ ni yɛ naagbee lɛ, lɛ ni ji shiwoo seshi lɛ, baahã gbalɛ ni agba yɛ Eden lɛ aba mli, ni ebaakpata Satan hiɛ kwraa.—Kpoj. 20:7-10.\n14-16. Ani Yesu kaselɔi ni hi shi yɛ klɛŋklɛŋ afii 100 lɛ mli lɛ nu anɔkwalei ni ejie kpo etsɔɔ amɛ lɛ ashishi jogbaŋŋ? Tsɔɔmɔ mli.\n14 Taakɛ wɔna yɛ wolo nɛɛ Yitso 1 lɛ mli lɛ, Yesu wie Maŋtsɛyeli lɛ he babaoo. Kɛ̃lɛ, jeee be fɛɛ be ehãa ekaselɔi lɛ leɔ nibii fɛɛ ni amɛtaoɔ amɛle lɛ. Yɛ saji ni egbalaa mli fitsofitso lɛ agbɛfaŋ po lɛ—jeee amrɔ nɔŋŋ Yesu sɛɛnyiɛlɔi lɛ nuɔ shishi—bei komɛi lɛ, afii ohai komɛi asɛɛ dani Kristofoi lɛ banuɔ anɔkwalei ni amɛ-Nuŋtsɔ lɛ jie lɛ kpo lɛ ashishi jogbaŋŋ. Susumɔ nɔkwɛmɔnii komɛi ahe okwɛ.\n15 Yɛ afi 33 Ŋ.B. lɛ, Yesu hã ale faŋŋ akɛ abaahala mɛi ni baafata Nyɔŋmɔ Maŋtsɛyeli lɛ nɔ Maŋtsɛ lɛ he kɛye nɔ lɛ kɛjɛ shikpɔŋ lɛ nɔ, ni abaatee amɛ shi akɛ mumɔŋ bɔɔnii kɛya ŋwɛi. Kɛ̃lɛ, ekaselɔi lɛ eyanuuu sane nɛɛ shishi amrɔ nɔŋŋ. (Dan. 7:18; Yoh. 14:2-5) Yɛ nakai afi lɛ nɔŋŋ mli lɛ, Yesu kɛ abɛbuai tsu nii kɛtsɔɔ akɛ atoŋ Maŋtsɛyeli lɛ shishi ja eku esɛɛ kɛtee ŋwɛi ni be kplaŋŋ eho. (Mat. 25:14, 19; Luka 19:11, 12) Kaselɔi lɛ eyanuuu oti ni he hiaa waa nɛɛ shishi, no hewɔ lɛ sɛɛ mli be ni atee Yesu shi lɛ, amɛbi lɛ akɛ: “Ani nɛkɛ be nɛɛ mli obaatee maŋtsɛyeli lɛ shi oma shi oha Israel lɛ?” Shi Yesu kpɛ mli akɛ nɔ ni ekɛɛ amɛ yɛ no beaŋ lɛ kɛkɛ fa. (Bɔf. 1:6, 7) Yesu hã ale hu akɛ, abaaná “tooi krokomɛi” ni fataaa “asafoku bibioo” ni kɛ lɛ baaye nɔ lɛ ahe. (Yoh. 10:16; Luka 12:32) Kristo sɛɛnyiɛlɔi lɛ eyaleee mɛi ni kui enyɔ nɛɛ damɔ shi kɛhã lɛ jogbaŋŋ kɛyashi ato Maŋtsɛyeli lɛ shishi yɛ afi 1914 lɛ sɛɛ.\n16 Be ni Yesu kɛ ekaselɔi lɛ yɔɔ shikpɔŋ lɛ nɔ lɛ, nibii babaoo yɛ ni kulɛ ebaanyɛ ekɛɛ amɛ, shi ele akɛ amɛnyɛŋ fɛɛ mli amɛmɔ. (Yoh. 16:12) Ŋwanejee ko bɛ he akɛ, Maŋtsɛyeli lɛ he saji saŋŋ je kpo yɛ klɛŋklɛŋ afii oha lɛ mli. Kɛ̃lɛ, no beaŋ lɛ be shɛko ni nakai nilee lɛ baafa.\nAnɔkwa Nilee Bafa yɛ “Naagbee Be lɛ” Nɔ\n17. Mɛni esa akɛ wɔfee koni wɔnu Maŋtsɛyeli lɛ he anɔkwalei lɛ ashishi, ni mɛni hu he baahia wɔ?\n17 Yehowa wo Daniel shi akɛ yɛ “naagbee be lɛ” nɔ lɛ, mɛi pii “aaakane fitsofitso,” ni Nyɔŋmɔ yiŋtoo lɛ he anɔkwa nilee baafa. (Dan. 12:4) Esa akɛ mɛi ni taoɔ nakai nilee lɛ agbo deŋme dani amɛnine baashɛ nɔ. Kɛ̃lɛ, ekɔɔɔ he eko bɔ ni wɔbaapɛi Biblia lɛ mli fitsofitso wɔhã lɛ, wɔnyɛŋ wɔnu Maŋtsɛyeli lɛ he anɔkwalei lɛ ashishi jogbaŋŋ, ja Yehowa kɛ nakai hegbɛ lɛ eduro wɔ.—Kanemɔ Mateo 13:11.\n18. Mɛɛ gbɛ nɔ mɛi ni sheɔ Yehowa gbeyei lɛ etsɔɔ akɛ amɛyɛ hemɔkɛyeli, ni amɛbaa amɛhe shi?\n18 Taakɛ Yehowa jie Maŋtsɛyeli lɛ he anɔkwalei lɛ akpo fiofio yɛ be ni tsɔ hiɛ kɛyashi afi 1914 lɛ shɛ lɛ, nakai nɔŋŋ eyaa nɔ efeɔ yɛ naagbee be nɛɛ mli. Taakɛ wolo nɛɛ Yitso 4 kɛ 5 lɛ baahã wɔna lɛ, yɛ nɔ ni fa fe afii 100 ni eho nɛɛ amli lɛ, ehe bahiaa ni Nyɔŋmɔ webii lɛ aya nɔ atsake bɔ ni amɛnuɔ saji lɛ ekomɛi ashishi amɛhãa lɛ mli yɛ bei srɔtoi amli. Ani no tsɔɔ akɛ Yehowa fiii amɛsɛɛ? Jeee nakai kwraa ji sane lɛ! Efiɔ amɛsɛɛ. Mɛni hewɔ? Ejaakɛ mɛi ni sheɔ Yehowa gbeyei lɛ etee nɔ amɛjie sui enyɔ komɛi ni esumɔɔ waa lɛ akpo, nomɛi ji hemɔkɛyeli kɛ heshibaa. (Heb. 11:6; Yak. 4:6) Yehowa tsuji heɔ amɛyeɔ akɛ Nyɔŋmɔ Wiemɔ lɛ mli shiwoi lɛ fɛɛ baaba mli. Kpɛlɛmɔ ni amɛkpɛlɛɔ nɔ akɛ amɛyanuuu bɔ ni nakai shiwoi lɛ baaba mli diɛŋtsɛ ahã lɛ ashishi jogbaŋŋ lɛ, tsɔɔ akɛ amɛbaa amɛhe shi. Anaa nakai su ni tsɔɔ heshibaa lɛ yɛ sane ko ni je kpo yɛ March 1, 1925, Buu-Mɔɔ lɛ mli, ekɛɛ akɛ: “Wɔle akɛ Nuŋtsɔ lɛ diɛŋtsɛ tsɔɔ esaji amli, ni ebaahã ewebii lɛ anu e-Wiemɔ lɛ shishi yɛ gbɛ ni esumɔɔ nɔ, kɛ be ni eto lɛ mli.”\n“Nuŋtsɔ lɛ diɛŋtsɛ . . . baahã ewebii lɛ anu e-Wiemɔ lɛ shishi yɛ gbɛ ni esumɔɔ nɔ, kɛ be ni eto lɛ mli”\n19. Mɛni Yehowa ehã wɔnu shishi amrɔ nɛɛ, ni mɛni hewɔ?\n19 Be ni ato Maŋtsɛyeli lɛ shishi yɛ afi 1914 lɛ, no beaŋ lɛ, bɔ ni gbalɛi ni kɔɔ Maŋtsɛyeli lɛ he lɛ baaba mli ahã lɛ he nilee fioo ko pɛ Nyɔŋmɔ webii lɛ yɔɔ. (1 Kor. 13:9, 10, 12) Bɔ ni wɔshweɔ sɔŋŋ ni wɔna Nyɔŋmɔ shiwoi lɛ amlibaa lɛ hewɔ lɛ, wɔmu saji anaa yɛ gbɛ ni ejaaa nɔ bei komɛi. Yɛ afii ni etsɔ hiɛ nɛɛ amli lɛ, ebafee faŋŋ akɛ nilee kpele yɛ sane ko hu ni awie yɛ Buu-Mɔɔ lɛ ni atsɛ yisɛɛ yɛ kuku ni tsɔ hiɛ nɛɛ nɔŋŋ lɛ mli. Buu-Mɔɔ lɛ wie akɛ: “Etamɔ nɔ ni ehi jogbaŋŋ akɛ wɔbaakpɛlɛ nɔ akɛ wɔnyɛŋ wɔnu gbalɛ ko shishi akɛ ja eba mli loo ebɔi mlibaa dã.” Amrɔ nɛɛ ni wɔbote naagbee gbii lɛ amli vii lɛ, Maŋtsɛyeli lɛ he gbalɛi babaoo eba mli ni ekomɛi hu miiba mli. Akɛni Nyɔŋmɔ webii baa amɛhe shi, ni amɛsumɔɔ ni ajaje amɛ hewɔ lɛ, Yehowa ehã wɔnu eyiŋtoo lɛ shishi jogbaŋŋ kɛmɔ shi. Anɔkwa nilee ebafa lɛɛlɛŋ!\nShishinumɔ Heei ni Aná lɛ Ka Nyɔŋmɔ Webii Lɛ\n20, 21. Te klɛŋklɛŋ afii 100 lɛŋ Kristofoi fee amɛnii yɛ shishinumɔi heei ni akɛhã lɛ ahe amɛhã tɛŋŋ?\n20 Kɛ́ Yehowa hã wɔ anɔkwale lɛ he shishinumɔ hee ko lɛ, shishinumɔ hee lɛ hãa anaa nɔ tuuntu ni yɔɔ wɔtsui mli. Ani hemɔkɛyeli kɛ heshibaa baahã wɔkpɛlɛ tsakemɔi lɛ anɔ? Kristofoi ni hi shi yɛ klɛŋklɛŋ afii oha lɛ teŋ gbɛ lɛ kɛ kaa ni tamɔ nakai kpe. Ákɛ nɔkwɛmɔnɔ lɛ, ŋɔɔ lɛ akɛ oji Yudafonyo ni ebatsɔ Kristofonyo yɛ nakai beaŋ. Okɛ Mose Mla lɛ shwɛɛɛ kwraa, ni okɛ Yudanyo ni oji lɛ shiɔ otsitsi. Kɛkɛ ni onine shɛ woji ni ajɛ mumɔŋ aŋmala lɛ anɔ kɛjɛ bɔfo Paulo dɛŋ ni miitsɔɔ akɛ, Mla lɛ tsuuu nii dɔŋŋ, Yehowa ekpoo heloonaa Israel, ni eebua mumɔŋ Israel ni Yudafoi kɛ Jeŋmajiaŋbii feɔ emli bii lɛ anaa. (Rom. 10:12; 11:17-24; Gal. 6:15, 16; Kol. 2:13, 14) Kulɛ te obaafee onii ohã tɛŋŋ?\n21 Kristofoi ni baa amɛhe shi lɛ kpɛlɛ Paulo niiamlitsɔɔmɔ ni ajɛ mumɔŋ akɛhã lɛ lɛ nɔ, ni Yehowa jɔɔ amɛ. (Bɔf. 13:48) Mɛi komɛi eyakpɛlɛɛɛ shishinumɔ heei nɛɛ anɔ, ni amɛtao akɛ amɛkɛ amɛ diɛŋtsɛ amɛsusumɔi baatsu nii. (Gal. 5:7-12) Kɛ́ mɛi nɛɛ tsakeee amɛsusumɔ lɛ, hegbɛ ni yɔɔ akɛ amɛbaafata Kristo he kɛye nɔ lɛ baabɔ amɛ.—2 Pet. 2:1.\n22. Te onaa tsakemɔi ni afee yɛ Nyɔŋmɔ yiŋtoo he shishinumɔi ni wɔyɔɔ lɛ he ohãa tɛŋŋ?\n22 Afii nyɔŋmai komɛi amli nɛɛ lɛ, Yehowa ehã wɔ shishinumɔ hee ni kɔɔ Maŋtsɛyeli lɛ he. Ákɛ nɔkwɛmɔnɔ lɛ, eye ebua wɔ ni ehã wɔna be ni abaatse mɛi ni baafee Maŋtsɛyeli lɛ shishi bii lɛ kɛjɛ mɛi ni tsuuu sane kpakpa ni amɛnuɔ lɛ he nɔ ko lɛ ahe taakɛ agbalaa gwaŋtɛŋi kɛ abotiai amli lɛ. Agbɛnɛ hu, ehã wɔna be ni mɛi 144,000 lɛ ayibɔ lɛ fɛɛ baashɛ, nɔ ni Maŋtsɛyeli lɛ he abɛbuai ni Yesu kɛhã lɛ tsɔɔ, kɛ be ni abaatee mɛi ni afɔ amɛ mu lɛ ateŋ naagbee mɔ kwraa lɛ shi kɛya ŋwɛi. * Te ofeɔ onii yɛ tsakemɔi nɛɛ ahe ohãa tɛŋŋ? Ani ewoɔ ohemɔkɛyeli lɛ mli hewalɛ? Ani onaa akɛ eji odaseyeli ni tsɔɔ akɛ Yehowa miiya nɔ eetsɔɔ ewebii heshibalɔi lɛ anii? Saji ni nyiɛ sɛɛ yɛ wolo nɛɛ mli lɛ baahã oná nɔmimaa waa fe tsutsu lɛ akɛ Yehowa miijie eyiŋtoi akpo fiofio eetsɔɔ mɛi ni sheɔ lɛ gbeyei lɛ.\n^ kk. 4 Nyɔŋmɔ gbɛ́i lɛ ji Hebri feemɔwiemɔ ko ni shishi ji “tsɔ.” Yehowa gbɛ́i lɛ tsɔɔ akɛ ehãa eshiwoi lɛ baa mli. Kwɛmɔ akrabatsa ni ji “Nɔ ni Nyɔŋmɔ Gbɛ́i lɛ Tsɔɔ,” ni yɔɔ Yitso 4 lɛ mli lɛ.\n^ kk. 6 Eyɛ mli akɛ ekolɛ ŋmɛnɛ lɛ, wɔbaanu he akɛ be nɛɛ sɛɛ jekɛ kwraa tsɔ moŋ, shi esa akɛ wɔkai akɛ no beaŋ lɛ adesai awala sɛɛ tsɛɔ waa fe ŋmɛnɛ. Noa papa, ni ji Lamek banina Adam. Shem, ni ji Noa binuu lɛ banina Lamek. Abraham banina Shem.—1 Mose 5:5, 31; 9:29; 11:10, 11; 25:7.\n^ kk. 13 Gbɛ́i “Satan” lɛ jeɔ kpo shii 18 yɛ Hebri Ŋmalɛi lɛ amli. Kɛ̃lɛ wiemɔ “Satan” lɛ jeɔ kpo fe shii 30 yɛ Kristofoi a-Hela Ŋmalɛi lɛ amli. Belɛ eja jogbaŋŋ akɛ Hebri Ŋmalɛi lɛ gbalaaa jwɛŋmɔ kɛyaaa Satan nɔ tsɔ, moŋ lɛ egbala jwɛŋmɔ kɛtee bɔ ni abaafee ayɔse Mesia lɛ nɔ. Be ni Mesia lɛ bashɛ shi lɛ, ekpa Satan he mama kɛmɔ shi, eji anɔkwa sane ko ni aŋma yɛ Kristofoi a-Hela Ŋmalɛi lɛ amli.\n^ kk. 22 Kɛ́ ootao ole shishinumɔ heei komɛi ni wɔná lɛ ahe saji lɛ, kwɛmɔ Buu-Mɔɔ lɛ srɔtoi ni nyiɛ sɛɛ nɛɛ: October 15, 1995, baafa 23-28; January 15, 2008, baafa 20-24; July 15, 2008, baafa 17-21; July 15, 2013, baafa 9-14.\nAni Mesia Maŋtsɛyeli lɛ fata Nyɔŋmɔ shishijee yiŋtoo lɛ he? Tsɔɔmɔ mli.\nMɛɛ gbɛ nɔ Yesu hã Maŋtsɛyeli lɛ fee faŋŋ?\nKɛ́ Maŋtsɛyeli lɛ baakã he afee nɔ ni yɔɔ diɛŋtsɛ kɛhã wɔ lɛ, mɛɛ sui esa akɛ wɔná?\nYEHOWA JIE EYIŊTOO LƐ KPO FIOFIO\nAfi 4026 D.Ŋ.B.\nSɛɛ mli lɛ, Yehowa wo shi akɛ seshi ko baatswa onufu lɛ nɔ\nSeshi lɛ baajɛ Abraham wekutɔkpãa lɛ mli\nAfi 1858 D.Ŋ.B.\nAaafee afi 1711 D.Ŋ.B.\nAwo shi akɛ seshi lɛ baatsɔ maŋtsɛ\nAaafee afi 1070 D.Ŋ.B.\nSeshi lɛ baajɛ Maŋtsɛ David wekutɔkpãa lɛ mli, ni ebaaye nɔ kɛya naanɔ\nAaafee afi 539 D.Ŋ.B.\nYehowa tsɔ gbalɔ Daniel nɔ etsɔɔ afi tuuntu ni seshi lɛ loo Mesia lɛ baapue yɛ shikpɔŋ lɛ nɔ\nYesu hã ale akɛ abaaŋɔ mɛi ni baafata Nyɔŋmɔ Maŋtsɛyeli lɛ nɔ Maŋtsɛ lɛ he kɛye nɔ lɛ kɛjɛ shikpɔŋ lɛ nɔ, ni abaatee amɛshi kɛya ŋwɛi akɛ mumɔŋ bɔɔnii\nAfi 1914 Ŋ.B.\nNaagbee Be Lɛ\nMaŋtsɛyeli lɛ he nilee bɔi famɔ


Esa Akɛ Wɔsumɔ Mɛi “Yɛ Nifeemɔ Kɛ Anɔkwale Mli”—1 Yohane 3:18 | Nikasemɔ\nKANEMƆ YƐ Afrikaans Albania Amerika Mumuii Awiemɔ Amharic Amis Angola Mumuii Awiemɔ Arabic Argentina Mumuii Awiemɔ Armenia Australia Mumuii Awiemɔ Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Blɔfo Bolivia Mumuii Awiemɔ Boulou Brazil Mumuii Awiemɔ Britian Mumuii Awiemɔ Bulgaria Catalan Cebuano Chichewa Chile Mumuii Awiemɔ China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chol Chuvash Cibemba Cinyanja Colombia Mumuii Awiemɔ Croatia Cuban Sign Language Czech Czech Mumuii Awiemɔ Dangme Denmark Digor Douala Dutch Ecuador Mumuii Awiemɔ Edo Efik Estonia Ewe Fiji Filipi Mumuii Awiemɔ Finland Finland Mumuii Awiemɔ Fon French French Mumuii Awiemɔ Ga Garifuna Georgia Germany Germany Mumuii Awiemɔ Guarani Gujarat Gun Haitian Creole Hausa Hebri Hela Hela Mumuii Awiemɔ Herero Hiligaynon Hindi Hiri Motu Hungary Hungary Mumuii Awiemɔ Ibanag Iceland Igbo Iloko India Mumuii Awiemɔ Indonesia Indonesia Mumuii Awiemɔ Isoko Italia Italia Mumuii Awiemɔ Japan Japan Mumuii Awiemɔ Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Korea Mumuii Awiemɔ Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvia Lingala Lithuania Luganda Lunda Luo Luvale Macedonia Malagasy Malawi Mumuii Awiemɔ Malay Malayalam Mam Mambwe-Lungu Marathi Maya Mazatec (Huautla) Mbunda Mexico Mumuii Awiemɔ Mingrelian Mixe (North Central) Mongolia Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norway Nzema Okpe Oromo Ossetia Otetela Pangasinan Papiamento (Curaçao) Paraguay Mumuii Awiemɔ Persia Peru Mumuii Awiemɔ Pidgin (Cameroon) Pohnpei Poland Poland Mumuii Awiemɔ Portugal Portugal Mumuii Awiemɔ Punjabi Quebec Mumuii Awiemɔ Quechua (Ancash) Quechua (Bolivia) Romania Romania Mumuii Aweimɔ Russia Russia Mumuii Awiemɔ Samoa Sango Sepedi Serbia (Roma) Serbian (Cyrillic) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Mumuii Awiemɔ Slovenia Solomon Islands Pidgin South Africa Mumuii Awiemɔ Spania Spania Mumuii Awiemɔ Sranantongo Swahili Swahili (Congo) Swati Sweden Tagalog Taiwan Mumuii Awiemɔ Tajiki Tamil Tatar Telugu Tetun Dili Thailand Tigrinya Tiv Tlapanec Tojolabal Tok Pisin Tonga Totonac Tshiluba Tsonga Turkey Turkmen Tuvalu Twi Tzeltal Tzotzil Ukrain Urhobo Uzbek Venezuela Mumuii Awiemɔ Vietnam Waray-Waray Wolaita Xhosa Yoruba Zande Zapotec (Isthmus) Zimbabwe Mumuii Awiemɔ Zulu\n“Esaaa akɛ wɔsumɔɔ mɛi yɛ wiemɔ mli loo lilɛi nɔ, shi moŋ yɛ nifeemɔ kɛ anɔkwale mli.”—1 YOH. 3:18.\nLALAI: 106, 100\nSuɔmɔ srɔtoi lɛ ateŋ te nɔ ni fe fɛɛ?\nMɛni ji “suɔmɔ ni osato bɛ mli”?\nMɛni baaye abua wɔ ni wɔna kɛji wɔsuɔmɔ lɛ ji suɔmɔ krɔŋŋ?\n1. Mɛɛ suɔmɔ ji nɔ ni fe fɛɛ? Mɛni hewɔ wɔkɛɔ nakai? (Kwɛmɔ mfoniri ni yɔɔ nikasemɔ lɛ shishijee lɛ.)\nSUƆMƆ lɛ, Yehowa mli ejɛ, ni ayɛ lɛ srɔtoisrɔtoi. (1 Yoh. 4:7) Suɔmɔ ni damɔ shishitoo mlai ni ja anɔ, nɔ ni atsɛɔ lɛ yɛ Hela mli akɛ a·gaʹpe lɛ, ji suɔmɔ ni fe fɛɛ. Suɔmɔ nɛɛ hãa wɔdɔɔ mɛi ahe ni wɔkɛ amɛ hiɔ shi jogbaŋŋ. Shi nɔ titri ni hãa anaa akɛ wɔyɛ suɔmɔ nɛɛ eko ji, ni wɔbaafee mɛi ejurɔ ni wɔkpaaa gbɛ akɛ abaato wɔnajiaŋ. Niiamlitaomɔ wolo ko wie yɛ suɔmɔ nɛɛ he akɛ, “nifeemɔi pɛ anɔ atsɔɔ anaa kɛji mɔ ko yɛ eko.” Ŋwanejee ko bɛ he akɛ, kɛ́ wɔsumɔ mɛi yɛ nɛkɛ gbɛ nɔ, loo mɛi jie suɔmɔ ni tamɔ nakai kpo amɛtsɔɔ wɔ lɛ, wɔmii shɛɔ wɔhe waa ni wɔnaa akɛ wɔhe yɛ sɛɛnamɔ.\n2, 3. Mɛɛ gbɛ nɔ Yehowa etsɔɔ akɛ esumɔɔ adesai?\n2 Dani Yehowa baabɔ Adam kɛ Hawa po lɛ, ekɛ enifeemɔ tsɔɔ akɛ esumɔɔ adesai. Bo lɛ, susumɔ enɛ he okwɛ: Namɛi Yehowa bɔ shikpɔŋ lɛ ehã? Ani ebɔ ehã lɛ diɛŋtsɛ ehe? Dabi, ebɔ ehã adesai koni amɛhi nɔ; ni jeee koni amɛhi nɔ kɛkɛ, shi moŋ koni amɛhi nɔ kɛ miishɛɛ. Agbɛnɛ hu, Yehowa jɔɔ adesai, ni ehã amɛle akɛ amɛbaanyɛ amɛhi Paradeiso fɛfɛo ni esaa ehã amɛ lɛ mli kɛya naanɔ.\n3 Be ni Adam kɛ Hawa tse Yehowa hiɛ atua lɛ, Yehowa to gbɛjianɔ koni ekpɔ̃ adesai. Enɛ ji gbɛ ni fe fɛɛ ni Yehowa etsɔ nɔ etsɔɔ akɛ esumɔɔ wɔ. Gbɛjianɔ nɛɛ ni eto lɛ tsɔɔ akɛ, eyɛ nɔmimaa akɛ adesai komɛi kɛ̃ baakpɛlɛ esuɔmɔ lɛ nɔ ní amɛ hu amɛsumɔ lɛ. (1 Mose 3:15; 1 Yoh. 4:10) Anɔkwa, kɛjɛ be ni Yehowa wo shi akɛ ebaahã mɔ ko kɛ ewala abashã afɔle kɛkpɔ̃ adesai lɛ, yɛ ehiɛ lɛ, ekpɔ̃ amɛ momo. No sɛɛ aaafee afii 4,000 lɛ, Yehowa kɛ e-Bi koome lɛ shã afɔle ehã wɔ. (Yoh. 3:16) Wɔhiɛ sɔɔ suɔmɔ ni Yehowa ejie kpo etsɔɔ wɔ lɛ waa!\n4. Yɛ emuu ni wɔyeee lɛ fɛɛ sɛɛ lɛ, ani wɔbaanyɛ wɔjie suɔmɔ krɔŋŋ kpo? Tsɔɔmɔ mli.\n4 Nyɔŋmɔ bɔ wɔ yɛ esubaŋ lɛ nɔ, ni no hewɔ wɔ hu wɔyɔɔ suɔmɔ lɛ. Emuu ni wɔyeee lɛ hewɔ lɛ, jeee be fɛɛ be eyɔɔ mlɛo akɛ wɔbaajie suɔmɔ kpo. Fɛɛ sɛɛ lɛ, wɔnyɛɔ wɔjieɔ su nɛɛ kpo kɛ̃. Akɛ nɔkwɛmɔnɔ lɛ, Abel tsɔɔ akɛ esumɔɔ Nyɔŋmɔ be ni ekɛ enibii ni eyɔɔ lɛ ateŋ nɔ ni hi fe fɛɛ lɛ shã afɔle ehã lɛ lɛ. (1 Mose 4:3, 4) Noa tee nɔ eshiɛ Nyɔŋmɔ wiemɔ lɛ ehã eyinɔbii lɛ afii babaoo, eyɛ mli akɛ amɛbooo lɛ toi. Suɔmɔ ji nɔ ni tsirɛ lɛ ni efee nakai. (2 Pet. 2:5) Be ni Nyɔŋmɔ fã Abraham akɛ ekɛ ebi Isak ashã afɔle ehã lɛ lɛ, Abraham bo toi, ni enɛ tsɔɔ akɛ esumɔɔ Nyɔŋmɔ waa fe nɔ fɛɛ nɔ. (Yak. 2:21) Ani wɔsumɔŋ ni wɔkase hii anɔkwafoi nɛɛ, ni wɔ hu wɔjie suɔmɔ kpo kɛ́ nakai feemɔ wa po?\nMƐNI JI SUƆMƆ KRƆŊŊ?\n5. Mɛni ji nibii komɛi ni wɔbaanyɛ wɔfee kɛtsɔɔ akɛ wɔyɛ suɔmɔ krɔŋŋ?\n5 Biblia lɛ tsɔɔ wɔ nɔ ni suɔmɔ krɔŋŋ ji. Ekɛɔ wɔ akɛ “esaaa akɛ wɔsumɔɔ mɛi yɛ wiemɔ mli loo lilɛi nɔ, shi moŋ yɛ nifeemɔ kɛ anɔkwale mli.” (1 Yoh. 3:18) Ani enɛ tsɔɔ akɛ wɔnyɛŋ wɔtsɔ wɔwiemɔi anɔ wɔtsɔɔ akɛ wɔsumɔɔ mɛi krokomɛi? Dabi kwraa! (1 Tes. 4:18) Nɔ moŋ ni etsɔɔ ji akɛ, yɛ shihilɛi komɛi amli lɛ, wɔnaabu kɛkɛ ni wɔkɛbaawie akɛ wɔsumɔɔ mɔ ko lɛ faaa. Akɛ nɔkwɛmɔnɔ lɛ, kɛ́ efi wɔnyɛmi Kristofonyo ko, ni nɔ ni ebaaye loo nɔ ni ebaawo ewa ehã lɛ lɛ, esaaa akɛ wɔkɛɔ lɛ kɛkɛ akɛ ebaahi. Moŋ lɛ, esa akɛ wɔfee nɔ ko kɛye wɔbua lɛ. (Yak. 2:15, 16) Nakai nɔŋŋ kɛji wɔsumɔɔ Yehowa kɛ wɔnanemɛi gbɔmɛi lɛ, wɔbaasɔle ni Nyɔŋmɔ ahã mɛi pii abafata wɔhe kɛshiɛ, shi kɛfata he lɛ, wɔ diɛŋtsɛ hu wɔbaashiɛ kɛ ekãa.—Mat. 9:38.\n6, 7. (a) Mɛni ji “suɔmɔ ni osato bɛ mli”? (b) Mɛɛ gbɛ nɔ mɛi komɛi ni hi shi yɛ blema kɛ mɛi komɛi ni yɔɔ ŋmɛnɛ lɛ etsɔɔ akɛ amɛbɛ suɔmɔ krɔŋŋ?\n6 Bɔfo Yohane kɛɛ wɔsumɔ mɛi “yɛ nifeemɔ kɛ anɔkwale mli.” Ni tsɔɔ akɛ, wɔsuɔmɔ lɛ, esaaa akɛ ‘osato hiɔ mli.’ (Rom. 12:9; 2 Kor. 6:6) Yɛ nɔ najiaŋ ni wɔbaakwa wɔfee wɔnii tamɔ nɔ ni wɔsumɔɔ mɛi krokomɛi lɛ, esa akɛ wɔsumɔ amɛ lɛɛlɛŋ. Kɛ́ osato ba wɔsuɔmɔ lɛ mli pɛ, etsɔ nɔ kroko, ni anyɛŋ atsɛ lɛ suɔmɔ dɔŋŋ. Sɛɛnamɔ ko kwraa bɛ su gbonyo ni tamɔ nakai lɛ he.\n7 Susumɔ mɛi komɛi ni fee amɛnii tamɔ nɔ ni amɛyɛ suɔmɔ, shi asomoaŋ osatofoi ji amɛ lɛ ahe okwɛ. Be ni Satan kɛ Hawa wieɔ yɛ Eden abɔɔ lɛ mli lɛ, ekwa efee enii tamɔ nɔ ni Hawa sane kã etsui nɔ aahu. Shi asomoaŋ jeee nakai kwraa sane lɛ ji, ni wɔnaa enɛ yɛ bɔ ni efee enii ehã lɛ mli. (1 Mose 3:4, 5) Be ni ate shi awo David lɛ, enaanyo ko ni atsɛɔ lɛ Ahitofel lɛ kwa lɛ ni eyafata mɛi ni taoɔ lɛ agbe lɛ ahe yɛ sɛɛnamɔ ni esusuɔ akɛ ebaaná lɛ hewɔ. Enɛ hãa wɔnaa faŋŋ akɛ, jeee naanyo kpakpa ji lɛ. (2 Sam. 15:31) Ŋmɛnɛ lɛ, mɛi ni ekwa anɔkwa jamɔ lɛ kɛ mɛi krokomɛi ni kɛ mligbalamɔi baa asafo lɛ mli lɛ kɛ “naaŋɔɔmɔ wiemɔi kɛ yiteŋmuluwoo wiemɔi” lakaa mɛi. (Rom. 16:17, 18) Amɛfeɔ amɛnii oookɛɛ wɔsane kã amɛtsui nɔ, shi yɛ anɔkwale mli lɛ, amɛ diɛŋtsɛ amɛsɛɛnamɔ sɛɛ amɛnyiɛ.\n8. Mɛɛ sane esa akɛ wɔbi wɔhe?\n8 Mɛi ni kwaa amɛfeɔ amɛnii oookɛɛ amɛyɛ suɔmɔ lɛ bɛ jeŋba, ejaakɛ amɛtsɔɔ amɛsubaŋ gbonyo lɛ nɔ amɛlakaa mɛi. Shi nɔ kome ji akɛ, amɛnyɛŋ amɛlaka Yehowa kɔkɔɔkɔ. Yesu kɛɛ mɛi ni kɛ osatofoi yɔɔ ŋɛlɛ kome nɔ lɛ, ‘abaagbala amɛtoi waa.’ (Mat. 24:51) Yehowa tsuji ji wɔ, no hewɔ lɛ, wɔteŋ mɔ ko mɔ ko bɛ ni baasumɔ ni efee osato. Shi esa akɛ wɔbi wɔhe akɛ, ‘Ani mijieɔ suɔmɔ krɔŋŋ kpo be fɛɛ be, aloo bei komɛi lɛ, mifoɔ mi pɛ minɔ mli ni milakaa mɛi?’ Nyɛhãa wɔkwɛa nibii nɛɛhu ni wɔbaanyɛ wɔfee kɛtsɔɔ akɛ wɔsuɔmɔ lɛ, “osato bɛ mli.”\nBƆ NI WƆBAAFEE WƆSUMƆ MƐI YƐ “NIFEEMƆ KƐ ANƆKWALE MLI”\n9. Kɛ́ wɔyɛ suɔmɔ krɔŋŋ lɛ, mɛni wɔbaajɛ wɔsuɔmɔ mli wɔfee?\n9 Okɛ miishɛɛ asɔmɔ onyɛmimɛi lɛ kɛ́ mɔ ko mɔ ko leee nɔ ni otsuɔ lɛ po. Esa akɛ wɔjɛ wɔsuɔmɔ mli wɔfee wɔnyɛmimɛi lɛ ejurɔ yɛ “teemɔŋ,” bɔ ni mɔ ko mɔ ko enaŋ po akɛ wɔfee nɔ ko wɔhã amɛ. (Kanemɔ Mateo 6:1-4.) Anania kɛ Safira male kpetekpelee yɛ shika abɔ ni amɛkɛbake lɛ he koni amɛná gbɔmɛi ahiɛnyam. Nyɔŋmɔ gbala amɛtoi waa yɛ osato ni amɛfee lɛ hewɔ. (Bɔf. 5:1-10) Kɛ́ wɔsumɔɔ wɔnyɛmimɛi lɛ lɛɛlɛŋ lɛ, wɔkɛ miishɛɛ baasɔmɔ amɛ ni wɔkpaaa gbɛ akɛ mɛi krokomɛi baale loo amɛbaanu he. Nyɛmimɛi hii ni yeɔ amɛbuaa Gbɛtsɔɔmɔ Kuu lɛ koni amɛlɛ wɔ yɛ mumɔŋ lɛ feɔ enɛ he nɔkwɛmɔnɔ kpakpa. Amɛwieee nibii ni amɛtsuɔ lɛ ahe yɛ maŋ jara nɔ, ni asaŋ, amɛfeee nibii ni baahã mɛi ana akɛ esoro amɛ kwraa.\n10. Mɛni wɔbaanyɛ wɔfee kɛtsɔɔ akɛ wɔwoɔ mɛi krokomɛi?\n10 Okɛ woo ahã mɛi krokomɛi. (Kanemɔ Romabii 12:10.) Yesu fee enɛ he nɔkwɛmɔnɔ ni sa kadimɔ waa be ni efɔ ebɔfoi lɛ anaji ahe lɛ. (Yoh. 13:3-5, 12-15) Esa akɛ wɔmia wɔhiɛ waa ni wɔba wɔhe shi, ejaakɛ no dani wɔbaanyɛ wɔkɛ woo ahã mɛi krokomɛi, tamɔ Yesu fee lɛ. Bɔfoi lɛ tete nuuu nɔ ni Yesu fee ehã amɛ lɛ shishi jogbaŋŋ kɛyashi mumɔ krɔŋkrɔŋ lɛ ba amɛnɔ. (Yoh. 13:7) Naa nɔ kome ni wɔbaanyɛ wɔfee kɛtsɔɔ akɛ wɔwoɔ mɛi krokomɛi: Esaaa akɛ wɔnuɔ he akɛ wɔhi fe amɛ yɛ skul abɔ ni wɔtee, shika abɔ ni wɔyɔɔ, loo sɔɔmɔ hegbɛi ni wɔyɔɔ lɛ ahewɔ. (Rom. 12:3) Yɛ nɔ najiaŋ ni wɔhiɛ baakɔ̃ mɛi anɔ kɛji ajie amɛ yi lɛ, nyɛhãa wɔkɛ amɛ anyaa kɛ́ wɔnuɔ he akɛ wɔkɛ amɛ fɛɛ ni tsu nitsumɔ lɛ po.\n11. Mɛni hewɔ esa akɛ wɔyijiemɔ lɛ ajɛ wɔtsuiŋ lɛ?\n11 Jɛɛ otsuiŋ ojie onyɛmimɛi lɛ ayi. Esa akɛ wɔŋɔ hegbɛ fɛɛ hegbɛ ni wɔbaaná lɛ kɛjie wɔnyɛmimɛi Kristofoi lɛ ayi, ejaakɛ kɛ́ wɔfee nakai lɛ, ‘ebaatswa amɛ ema shi.’ (Efe. 4:29) Shi esa akɛ yijiemɔ lɛ ajɛ wɔtsuiŋ, ni tsɔɔ akɛ, esaaa akɛ wɔwoɔ amɛyiteŋ mulu loo wɔjieɔ amɛyi be ni ŋaawoo moŋ ji nɔ ni he hiaa amɛ. (Abɛi 29:5) Kɛ́ wɔjie mɛi ayi, shi wɔwie amɛhe nyanyaanya yɛ amɛsɛɛ lɛ, osatofoi ji wɔ. Bɔfo Paulo efeee nakai, ni enɛ ji nɔkwɛmɔnɔ kpakpa kɛhã wɔ. Yɛ wolo ni eŋma eyahã Kristofoi ni yɔɔ Korinto lɛ mli lɛ, ejie amɛyi yɛ nibii kpakpai ni amɛfeɔ lɛ ahewɔ. (1 Kor. 11:2) Shi be ni ekɛ amɛ wieɔ nibii ni amɛbɔɔɔ he mɔdɛŋ lɛ ahe lɛ, ejieee amɛ yi. Moŋ lɛ, ejɛ mlihilɛ mli egbala nɔ hewɔ ni esa akɛ amɛtsake amɛsubaŋ lɛ mli jogbaŋŋ ehã amɛ.—1 Kor. 11:20-22.\nKɛ́ wɔye wɔbua nyɛmimɛi ni efi amɛ lɛ, no hu tsɔɔ akɛ wɔyɛ suɔmɔ ni wɔfeɔ mɛi gbɔ (Kwɛmɔ kuku 12)\n12. Te wɔbaafee tɛŋŋ wɔjie suɔmɔ krɔŋŋ kpo be ni wɔfeɔ mɛi gbɔ?\n12 Feemɔ mɛi gbɔ. Yehowa efã wɔ akɛ wɔfee wɔnyɛmimɛi Kristofoi lɛ ejurɔ. (Kanemɔ 1 Yohane 3:17.) Shi esa akɛ wɔfee nakai kɛ jwɛŋmɔ kpakpa, jeee yɛ kutumpɔo sɛɛnamɔ hewɔ. Wɔbaanyɛ wɔbi wɔhe akɛ: ‘Ani minanemɛi ni misumɔɔ amɛsane waa, niiatsɛmɛi ni yɔɔ asafo lɛ mli, loo mɛi krokomɛi ni tamɔ nakai ni baanyɛ ato mi najiaŋ lɛ ji mɛi titri ni mifeɔ amɛ gbɔ? Aloo mifeɔ nyɛmimɛi ni mileee amɛ jogbaŋŋ loo mɛi ni bɛ nɔ ko ni amɛkɛbaato mi najiaŋ lɛ moŋ ejurɔ?’ (Luka 14:12-14) Ni kɛ́ nyɛmi ko he fi lɛ akɛni eyatooo enibii ahe gbɛjianɔ jogbaŋŋ, aloo wɔfee lɛ gbɔ shi ebadaaa wɔ shi hu? Biblia lɛ kɛɛ ‘wɔfeefee wɔhe gbɔ ni mligbigbilimɔ akahi mli.’ (1 Pet. 4:9) Kɛ́ wɔkɛ ŋaawoo nɛɛ tsu nii, ni wɔkɛ jwɛŋmɔ kpakpa fee mɛi ejurɔ lɛ, wɔmii baashɛ wɔhe.—Bɔf. 20:35.\n13. (a) Mɛni hewɔ esa akɛ wɔto wɔtsui shi wɔhã mɛi ni egbede lɛ? (b) Mɛni wɔbaanyɛ wɔfee kɛwa mɛi ni egbede lɛ?\n13 Ye obua mɛi ni egbede lɛ. Biblia lɛ efã wɔ akɛ ‘wɔye wɔbua mɛi ni egbede lɛ, ni wɔto wɔtsui shi wɔhã amɛ.’ (1 Tes. 5:14) Kɛ́ wɔkɛ gbɛtsɔɔmɔ nɛɛ tsu nii lɛ, no baatsɔɔ akɛ wɔyɛ suɔmɔ krɔŋŋ. Eyɛ mli akɛ mɛi ni egbede lɛ ateŋ mɛi komɛi ahe bawaa yɛ hemɔkɛyeli lɛ mli ekoŋŋ moŋ, shi yɛ amɛteŋ mɛi komɛi agbɛfaŋ lɛ, ehe baahia ni wɔto wɔtsui shi wɔhã amɛ ni wɔya nɔ wɔye wɔbua amɛ. Mɛni nɛkɛ wɔbaanyɛ wɔfee kɛwa amɛ? Wɔbaanyɛ wɔkɛ amɛ asusu Biblia mli sane ko he, wɔhã amɛfata wɔhe kɛya shiɛmɔ, loo wɔná amɛhe dekã ni wɔbo amɛ toi. Esaaa akɛ wɔkɛ nibii ni wɔnyɛmimɛi lɛ bɔɔ he mɔdɛŋ loo naagbai ni amɛyɔɔ lɛ pɛ kojoɔ amɛ, ejaakɛ mɔ fɛɛ mɔ kɛ enaagba kɛ nɔ ni ebɔɔ he mɔdɛŋ. Bɔfo Paulo po wie akɛ eyɛ gbedemɔi. (2 Kor. 12:9, 10) Yelikɛbuamɔ kɛ hewalɛwoo he miihia wɔ fɛɛ.\n14. Mɛni esa akɛ wɔjɛ wɔtsuiŋ wɔfee koni toiŋjɔlɛ ahi wɔ kɛ wɔnyɛmimɛi lɛ ateŋ?\n14 Saamɔ béi. Esa akɛ wɔfee nɔ fɛɛ nɔ ni wɔbaanyɛ kɛbaa toiŋjɔlɛ ni yɔɔ wɔ kɛ wɔnyɛmimɛi lɛ ateŋ lɛ yi, kɛji wɔnuɔ he akɛ amɛnuuu wɔ shishi loo amɛkɛ wɔ yeee jogbaŋŋ po. (Kanemɔ Romabii 12:17, 18.) Kɛ́ wɔfee nɔ ko loo wɔwie nɔ ko ni egba nyɛmi ko naa lɛ, esa akɛ wɔjɛ wɔtsuiŋ wɔkpa lɛ fai. Akɛ nɔkwɛmɔnɔ lɛ, yɛ nɔ najiaŋ ni wɔbaakɛɛ akɛ, “Kɛ́ okɛɛ nɔ ni miwie lɛ egba onaa lɛ, belɛ kpoo” lɛ, esa akɛ wɔwie moŋ akɛ, “Edɔ mi waa akɛ miyawieee jogbaŋŋ, ofainɛ kɛke mi.” Kɛ́ wɔwie lɛ nɛkɛ lɛ, no baatsɔɔ akɛ wɔkpɛlɛɔ nɔ akɛ naagba lɛ eko jɛ wɔ. Toiŋjɔlɛ he miihia waa yɛ gbalashihilɛ mli. Esaaa akɛ nuu ko kɛ eŋa kwaa amɛfeɔ tamɔ nɔ ni toiŋjɔlɛ yɛ amɛteŋ kɛ́ amɛje kpo, tsɛbelɛ amɛjɛɔ amɛhe, amɛkɛ amɛhe ewieee, loo amɛnɔɔ kɛ́ amɛtee tsũ mli.\n15. Mɛni wɔbaanyɛ wɔfee kɛtsɔɔ akɛ wɔkɛ mɔ ko ni etɔ̃ wɔnɔ lɛ he eke lɛ kwraa?\n15 Okɛ eshai ake kwraa. Kɛ́ mɔ ko tɔ̃ wɔnɔ lɛ, esa akɛ wɔkɛ ehe ake lɛ ni wɔjie ehe mlifu fɛɛ kɛje wɔtsui mli. Kɛ́ ‘wɔná tsui wɔhã wɔnyɛmimɛi lɛ yɛ suɔmɔ mli, ni wɔbɔ mɔdɛŋ waa akɛ wɔbaahiɛ ekomefeemɔ ní wɔtsɔ mumɔ lɛ nɔ wɔná lɛ mli yɛ toiŋjɔlɛ ni ji kpãa ni fiɔ wɔ efeɔ wɔ ekome lɛ mli lɛ,’ wɔkɛ amɛtɔmɔi baake amɛ, kɛji amɛhiɛ bɛ nɔ akɛ amɛtɔ̃ wɔnɔ po. (Efe. 4:2, 3) Dani wɔbaanyɛ wɔjɛ wɔtsuiŋ wɔkɛ mɔ ko ni etɔ̃ wɔnɔ lɛ he ake lɛ lɛ, esa akɛ wɔjie nɔ ni efee wɔ lɛ kɛje wɔjwɛŋmɔ mli. Suɔmɔ kɛ “efɔŋ etooo emli.” (1 Kor. 13:4, 5) Kɛ́ wɔkɛ mɔ ko he mlifu to wɔmli loo wɔbɛ lɛ wɔwo wɔmli lɛ, wekukpaa ni yɔɔ wɔ kɛ mɔ lɛ teŋ, kɛ agbɛnɛ hu, wekukpaa ni yɔɔ wɔ kɛ Yehowa teŋ lɛ baanyɛ afite bɔ ni ehiŋ saamɔ dɔŋŋ. (Mat. 6:14, 15) Nɔ kroko ni wɔbaanyɛ wɔfee kɛtsɔɔ akɛ wɔkɛ mɔ ko ni etɔ̃ wɔnɔ lɛ he eke lɛ kwraa ji, ni wɔbaasɔle wɔhã lɛ.—Luka 6:27, 28.\n16. Mɛɛ jwɛŋmɔ esa akɛ wɔná yɛ sɔɔmɔ hegbɛi ni wɔyɔɔ lɛ ahe?\n16 Okɛ hegbɛi komɛi ni obaanyɛ oná lɛ ashã afɔle. Kɛ́ wɔná sɔɔmɔ hegbɛi yɛ asafo lɛ mli lɛ, esaaa akɛ ‘wɔkɛtaoɔ nɔ ni wɔ diɛŋtsɛ wɔbaaná he sɛɛ.’ Moŋ lɛ, esa akɛ ‘wɔkɛtao nɔ ni mɛi krokomɛi baaná he sɛɛ,’ ejaakɛ no baatsɔɔ akɛ wɔyɛ suɔmɔ krɔŋŋ. (1 Kor. 10:24) Akɛ nɔkwɛmɔnɔ lɛ, yɛ hei komɛi lɛ, ahãa mɛi ni kwɛɔ shitaramɔ nɔ yɛ kpeei bibii kɛ kpeei wuji ashishi lɛ boteɔ kpee asa lɛ nɔ dani be ni ato akɛ akɛbaagbele lɛ shɛɔ. Yɛ nɔ najiaŋ ni nyɛmimɛi nɛɛ baaŋɔ hegbɛ lɛ kɛmɔmɔ sɛii amɛhã amɛ diɛŋtsɛ amɛhe kɛ amɛwekui lɛ yɛ hei ni hi fe fɛɛ yɛ asa lɛ nɔ lɛ, amɛteŋ mɛi pii halaa akɛ amɛbaatara hei ni mɛi pii sumɔŋ ni amɛtara lɛ moŋ. Hegbɛ nɛɛ ni amɛkɛshãa afɔle lɛ tsɔɔ akɛ, amɛyɛ suɔmɔ krɔŋŋ ni amɛfooo amɛ pɛ amɛnɔ mli. Mɛɛ gbɛ nɔ obaanyɛ okase amɛ?\n17. Kɛ́ Kristofonyo ko fee esha ko ni yɔɔ hiɛdɔɔ lɛ, mɛni suɔmɔ krɔŋŋ baatsirɛ lɛ ni efee?\n17 Kɛ́ oofee esha ko ni yɔɔ hiɛdɔɔ ni okɛmiitee lɛ, yaajaje ni okpa. Kristofoi komɛi eka akɛ amɛkɛ eshai ni yɔɔ hiɛdɔɔ ni amɛfee lɛ baatee. Amɛsusuɔ akɛ kɛ́ amɛyawie lɛ, amɛhiɛ baashwie shi loo amɛbaakumɔ mɛi atsui. (Abɛi 28:13) Shi kɛ́ mɔ ko kɛ eshai tee lɛ, ebɛ suɔmɔ, ejaakɛ eeye lɛ diɛŋtsɛ ehe kɛ mɛi krokomɛi awui. Yɛ mɛɛ gbɛ nɔ? Enifeemɔ lɛ hãaa Nyɔŋmɔ mumɔ lɛ atsu nii jogbaŋŋ yɛ asafo muu lɛ fɛɛ nɔ, ni enɛ baanyɛ afite toiŋjɔlɛ ni yɔɔ asafo lɛ mli lɛ. (Efe. 4:30) Kristofoi ni yɔɔ suɔmɔ krɔŋŋ lɛ yajajeɔ eshai ni yɔɔ hiɛdɔɔ ni amɛfee lɛ amɛtsɔɔ asafoŋ onukpai lɛ koni aye abua amɛ.—Yak. 5:14, 15.\n18. Mɛni hewɔ suɔmɔ krɔŋŋ he hiaa waa lɛ?\n18 Suɔmɔ ji su ni he hiaa fe fɛɛ. (1 Kor. 13:13) Suɔmɔ ji nɔ ni hãa anaa akɛ Yesu sɛɛnyiɛlɔi ji wɔ ni wɔmiikase Yehowa, mɔ mli ni su nɛɛ jɛ lɛ. (Efe. 5:1, 2) Paulo wie akɛ, kɛ́ ebɛ suɔmɔ lɛ, belɛ ‘ehe bɛ sɛɛnamɔ ko’ kwraa. (1 Kor. 13:2, sh. niŋ.) Nyɛhãa wɔ fɛɛ wɔbɔa mɔdɛŋ akɛ wɔbaasumɔ mɛi, jeee “yɛ wiemɔ mli” kɛkɛ, shi moŋ “yɛ nifeemɔ kɛ anɔkwale” hu mli.


Ani Esa akɛ Kristofoi Aye Easter Hejɔɔmɔ gbi?\nKANEMƆ YƐ Afrikaans Albania Amharic Arabic Armenia Armenia (West) Aymara Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Chuvash Cibemba Croatia Czech Dangme Denmark Dutch Efik Estonia Ewe Finland French Ga Georgia Germany Guarani Haitian Creole Hebri Hela Hiligaynon Hiri Motu Hungary Igbo Iloko Indonesia Italia Japan Karen (S'gaw) Kazakh Kikamba Kikaonde Kikongo Kikuyu Kimbundu Kinyarwanda Kirghiz Kirundi Kongo Korea Kwangali Kwanyama Lingala Lithuania Luganda Luo Luvale Macedonia Malagasy Malta Maya Mizo Myanmar Ndebele Ndonga Nepali Ngabere Norway Nyaneka Nzema Oromo Ossetia Otetela Papiamento (Aruba) Papiamento (Curaçao) Poland Portuguese (Brazil) Quechua (Bolivia) Rarotongan Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tahiti Tatar Thailand Tigrinya Tok Pisin Totonac Tshiluba Tsonga Turkey Tuvalu Twi Tzotzil Ukrain Umbundu Urdu Venda Vietnam Waray-Waray Xhosa Yoruba Zapotec (Isthmus) Zulu\nWolo ko (Encyclopædia Britannica) tsɔɔ nɔ ni Easter ji lɛ mli akɛ “eji nifeemɔ titri ni Kristofoi asɔlemɔ lɛ kɛyeɔ Yesu Kristo Shitee lɛ he gbi jurɔ.” Kɛ̃lɛ, ani eji Kristofoi agbijurɔ?\nKɛ́ abaaná nɔmimaa akɛ nɔ ko ni afee lɛ ji ekpakpa lɛ, esa akɛ akwɛ ehe nibii fɛɛ. Nakai nɔŋŋ wɔ hu kɛ́ wɔbaana akɛ Easter ji Kristofoi agbijurɔyeli lɛ, ehe miihia ni wɔkwɛ nibii fɛɛ ni kɔɔ Easter he.\nKlɛŋklɛŋ lɛ, Yesu bi ni esɛɛnyiɛlɔi lɛ akai egbele lɛ, shi jeee eshitee lɛ. Bɔfo Paulo tsɛ nifeemɔ nɛɛ akɛ, “Nuŋtsɔ lɛ Gbɛkɛ Niyeli lɛ.”—1 Korintobii 11:20; Luka 22:19, 20.\nKɛfata he lɛ, nakai wolo lɛ nɔŋŋ (Encyclopædia Britannica) wie akɛ, nibii ni afeɔ yɛ Easter gbijurɔyeli lɛ mli lɛ kɛ Yesu shitee lɛ “bɛ tsakpaa ko, shi amɛjɛ blema kusumii amli.” Akɛ nɔkwɛmɔnɔ lɛ, wolo ko (The Encyclopedia of Religion) wie kɛkɔ wɔlɔ kɛ kpɛŋkpɛlɛ, ni ji okadifeemɔ nibii ni akɛyeɔ Easter lɛ he akɛ: “Wɔlɔ lɛ damɔ shi kɛhã wala hee ni miije kpo kɛmiijɛ wɔlɔ ni efɛlɛ lɛ mli.” Ekɛfata he akɛ: “Ale kpɛŋkpɛlɛ akɛ kooloo ko ni fɔɔ waa, ni edamɔ shi kɛhã wala hee.”\nWoloŋlelɔ ko ni atsɛɔ lɛ Philippe Walter lɛ tsɔɔ bɔ ni fee ni kusumii ni tamɔ nɛkɛ bafata Easter gbijurɔyeli lɛ he. Eŋma akɛ, “be ni abɔɔ mɔdɛŋ akɛ atsake mɛi ni kɛ amɛhe woɔ wɔŋjamɔ nifeemɔi amli kɛba Kristofoi ajamɔ mli lɛ,” ebafee mlɛo akɛ akɛ gbijurɔ ko ni wɔŋjalɔi lɛ yeɔ yɛ ‘fɛibe lɛ naagbee kɛmiimɔ agbeɛnaa beaŋ lɛ’ baakpɛtɛ Yesu shitee lɛ he. Walter kɛfata he akɛ, “Kristofoi agbijurɔyelii” ní aye yɛ wɔŋjalɔi agbii juji anɔ lɛ ji nɔ titri ni hã efee mlɛo kɛhã mɛi babaoo ni amɛbatsɔmɔ Kristofoi.\nNibii ni afee koni akɛgbala mɛi kɛba Kristofoi ajamɔ lɛ mli lɛ eyaaa nɔ yɛ be ni bɔfoi lɛ yɔɔ wala mli lɛ mli, ejaakɛ amɛfee tamɔ “gbɛtsiinɔ” kɛhã wɔŋjamɔ. (2 Tesalonikabii 2:7) Bɔfo Paulo bɔ kɔkɔ akɛ, kɛ́ ‘eshi etee lɛ’ mɛi “baate shi . . . ni amɛbaawie saji kɔɔdɔji ni amɛkɛkpala kaselɔi lɛ kɛnyiɛ amɛ diɛŋtsɛ amɛsɛɛ.” (Bɔfoi 20:29, 30) Ni yɛ klɛŋklɛŋ afii 100 lɛ naagbee gbɛ lɛ, bɔfo Yohane ŋma akɛ mɛi komɛi ebɔi Kristofoi lɛ lakamɔ. (1 Yohane 2:18, 26) No hã gbɛ gbele ni akɛ wɔŋjamɔ kusumii futu Kristofoi ajamɔ.\n“Nyɛkɛ mɛi ni heee yeee lɛ akahia kɔɔŋtso kome shishi, ejaakɛ eŋmɛŋ pɛpɛɛpɛ.”—2 Korintobii 6:14\nShi ekolɛ mɛi komɛi baanu he akɛ tɔ̃mɔ bɛ he akɛ abaakpɛlɛ Easter kusumii lɛ ekomɛi anɔ, ejaakɛ ehãa “wɔŋjalɔi” lɛ nuɔ nɔ ni Yesu shitee lɛ tsɔɔ lɛ shishi jogbaŋŋ. Kɛ̃lɛ, bɔfo Paulo ekpɛlɛŋ susumɔ nɛɛ nɔ kɔkɔɔkɔ. Eyɛ mli akɛ be ni efãa gbɛ kɛtsɔɔ maji ni yɔɔ Roma Nɔyeli lɛ shishi lɛ amli lɛ, ena ni mɛi kɛ amɛhe miiwo wɔŋjalɔi akusumii pii amli moŋ, shi ekaaa kɔkɔɔkɔ akɛ ekɛ kusumii nɛɛ eko baatsu nii koni ekɛhã mɛi anu Yesu he sane lɛ shishi jogbaŋŋ. No najiaŋ lɛ, ebɔ Kristofoi lɛ kɔkɔ akɛ: “Nyɛkɛ mɛi ni heee yeee lɛ akahia kɔɔŋtso kome shishi, ejaakɛ eŋmɛŋ pɛpɛɛpɛ. Ejaakɛ mɛɛ naanyobɔɔ yɔɔ jalɛ kɛ mlatɔmɔ teŋ? Aloo mɛɛ tsakpãa yɔɔ la kɛ duŋ teŋ? ‘No hewɔ lɛ, nyɛjea amɛteŋ, ni nyɛtsea nyɛhe,’ Yehowa kɛɛ, ‘ni nyɛkpaa nɔ ni he tseee lɛ hetaa.’”—2 Korintobii 6:14, 17.\nMɛni wɔna yɛ niiamlipɛimɔi fioo ni wɔfee nɛɛ mli? Wɔna faŋŋ akɛ Easter jeee Kristofoi agbijurɔyeli.\nSusumɔ he okwɛ naanɔ wala ni nɔnaa, piŋmɔ loo ŋkɔmɔyeli ko bɛ mli.\nKɛmaje Mɔ Ko Kɛmaje Mɔ Ko Ani Easter ji Kristofoi Agbijurɔyeli Lɛɛlɛŋ?\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ Yesu Kpɔ̃ɔ Wɔ—Kɛjɛɔ Mɛni Mli?\nTswaa Ni Obo Toi Nibii ni atswaa aboɔ toi ni obaanyɛ oŋɔ eko BUU-MƆƆ Yesu Kpɔ̃ɔ Wɔ—Kɛjɛɔ Mɛni Mli?\nKɛmaje Mɔ Ko Kɛmaje Mɔ Ko BUU-MƆƆ Yesu Kpɔ̃ɔ Wɔ—Kɛjɛɔ Mɛni Mli?\nYesu Kpɔ̃ɔ Wɔ—Kɛjɛɔ Mɛni Mli?\nBUU-MƆƆ Yesu Kpɔ̃ɔ Wɔ—Kɛjɛɔ Mɛni Mli?


Kpɔiaŋgbɔlemɔ: Mɛni Hewɔ Esa akɛ Magbɔle Mikpɔiaŋ? | Oblahii kɛ Oblayei\nOBLAHII KƐ OBLAYEI BIƆ AKƐ\nBiblia lɛ kɛɔ akɛ: “Gbɔmɔtsoŋ tsɔsemɔ he yɛ sɛɛnamɔ.” (1 Timoteo 4:8) Kɛ̃lɛ, etamɔ nɔ ni oblahii kɛ oblayei babaoo ni kɛɔ akɛ, “Esa akɛ magbɔle mikpɔiaŋ lɛ” enaaa nɔ hewɔ ni esa akɛ amɛtsu nɔ ni amɛwieɔ lɛ he nii.\n“Kɛ́ atsɔɔ bo gbekɛbii abɔ ni feeli kpɔiaŋgbɔlemɔ he kaa be ni miyɔɔ sɛkɛndre skul lɛ, onaa baakpɛ ohe. Kpɔiaŋgbɔlemɔ jeee nifeemɔ ni wa ni esa akɛ mɔ ko afeeli!”—Richard, 21.\n“Mɛi komɛi shwieɔ amɛyiŋ akɛ, ‘Mɛni hewɔ esa akɛ oje kpo oyahiɛ foi yɛ hulu gbaŋgbaŋ nɛɛ nɔ kɛyashi latsa baatsa bo, ni etɔ bo, be mli ni obaanyɛ otswa vidio gem ni okwa ofee tamɔ bo nɔŋŋ oyɔɔ mli lɛ?’”—Ruth, 22.\nKɛ́ bo hu onuɔ he nakai lɛ, susumɔ sɛɛnamɔi etɛ ni anáa yɛ kpɔiaŋgbɔlemɔ mli lɛ ahe okwɛ.\nSɛɛnamɔ 1. Kpɔiaŋgbɔlemɔ wajeɔ ogbɔmɔtso lɛ koni ewu eshi hela. Oblayoo ko ni atsɛɔ lɛ Rachel ni eye afii 19 lɛ wie akɛ, “Mipapa fɔɔ wiemɔ akɛ ‘Kɛ́ onáaa be ni okɛgbɔle okpɔiaŋ lɛ, no lɛ ná ole akɛ hela baamɔ bo ni ebaahe obe.’”\nSɛɛnamɔ 2. Kpɔiaŋgbɔlemɔ wajeɔ jwɛŋmɔ lɛ, ni ehãa ohe jɔɔ bo. Oblayoo ko ni atsɛɔ lɛ Emily ni eye afii 16 lɛ wie akɛ, “Kɛ́ mihao yɛ nibii pii ahe lɛ, foijee hãa mihe jɔɔ mi. Minuɔ he akɛ mijwɛŋmɔŋ ekã shi, ni mitsui hu nyɔɔ mimli.”\nSɛɛnamɔ 3. Kpɔiaŋgbɔlemɔ baanyɛ ehã omii ashɛ ohe waa. Oblayoo ko ni atsɛɔ lɛ Ruth lɛ wie akɛ, “Minyaaa tsũ mli kpɔiaŋgbɔlemɔ he kwraa. No hewɔ lɛ, misumɔɔ ŋshɔ kɛ faa wumɔ, baisiko tamɔ, kɛ kpɔiaŋgbɔlemɔ nifeemɔi komɛi hu.”\nNɔ ni Baahã Oye Omanye: Kɛhooo kwraa lɛ, ŋɔɔ minitii 20 kɛgbɔle okpɔiaŋ waa shii etɛ daa otsi; esa akɛ efee kpɔiaŋgbɔlemɔ ko ni osumɔɔ waa.\nKaimɔ akɛ: Eyɛ mli akɛ nibii ni akɛfɔ bo lɛ baanyɛ asa ohewalɛnamɔ he moŋ, shi bei pii lɛ, ogbɔmɔtsoŋ hewalɛnamɔ damɔ bɔ ni ohiɔ shi ohãa lɛ nɔ titri. No hewɔ lɛ, kɛ́ okɛɛ akɛ, “Esa akɛ magbɔle mikpɔiaŋ lɛ,” bo onɔ ekã; obaanyɛ ofee he nɔ ko!


KANEMƆ YƐ Afrikaans Albania Amerika Mumuii Awiemɔ Amharic Arabic Armenia Armenia (West) Bicol Blɔfo Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Colombia Mumuii Awiemɔ Croatia Czech Dangme Denmark Dutch Estonia Ewe Finland French Ga Garifuna Georgia Germany Greenland Haitian Creole Hela Hiligaynon Hungary Igbo Iloko Indonesia Italia Japan Kinyarwanda Kirghiz Korea Kwanyama Latvia Lingala Lithuania Luo Malagasy Malay Maya Mizo Moore Myanmar Ndebele Ndonga Norway Nzema Oromo Ossetia Pangasinan Papiamento (Aruba) Papiamento (Curaçao) Persia Poland Portuguese (Brazil) Quechua (Ayacucho) Quechua (Bolivia) Rarotongan Romania Russia Russia Mumuii Awiemɔ Samoa Sepedi Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Spania Sranantongo Swahili Swati Sweden Tagalog Tatar Tetun Dili Thailand Tsonga Turkey Twi Ukrain Umbundu Urdu Venda Vietnam Waray-Waray Xhosa Zulu\n“Okadi mito miha nyɛ, koni bɔ ni mifee nyɛ nɛɛ, nyɛ hu nyɛfee nakai.”—YOH. 13:15.\nMɛɛ gbɛ nɔ Nyɔŋmɔ Bi lɛ ba ehe shi dani eba shikpɔŋ lɛ nɔ?\nMɛɛ gbɛ nɔ Yesu ba ehe shi beni eyɔɔ shikpɔŋ lɛ nɔ lɛ?\nMɛni ejɛ Yesu he shi ni eba lɛ mli kɛba?\n1, 2. Yɛ naagbee gbɛkɛ ni Yesu ye yɛ shikpɔŋ lɛ nɔ lɛ, mɛni etsɔɔ ebɔfoi lɛ?\nYESU kɛ ebɔfoi lɛ ye enaagbee gbɛkɛ yɛ shikpɔŋ lɛ nɔ lɛ yɛ ŋwɛi asa ko nɔ yɛ Yerusalem. Beni amɛyeɔ nii lɛ, Yesu te shi ni ejie etadei lɛ eshwie shi. Ekɛ papaŋ ŋmɔ ehɛ. Kɛkɛ ni efɔse nu ewo okpolu mli, ni ebɔi ekaselɔi lɛ anaji ahe fɔmɔ, ni ekɛ papaŋ ni ŋmɔ ehɛ lɛ tsumɔ. Beni egbe naa lɛ, ekɔlɔ etadei lɛ ewo ekoŋŋ. Mɛni hewɔ Yesu tsu nitsumɔ ni baa shi nɛɛ?—Yoh. 13:3-5.\n2 Yesu diɛŋtsɛ tsɔɔ mli akɛ: “Nyɛle nɔ ni mifee nyɛ nɛɛ lo? . . . Agbɛnɛ, kɛji mi, tsɔɔlɔ kɛ Nuŋtsɔ lɛ, mifɔ nyɛnaji ahe lɛ, esa akɛ nyɛ hu nyɛfɔfɔɔ nyɛnanemɛi anaji ahe. Shi okadi mito miha nyɛ, koni bɔ ni mifee nyɛ nɛɛ, nyɛ hu nyɛfee nakai.” (Yoh. 13:12-15) Yesu tsɔ nifeemɔ ni baa shi nɛɛ nɔ etsɔɔ ebɔfoi lɛ nɔ ko ni amɛhiɛ kpaŋ nɔ kɔkɔɔkɔ, ni enɛ baawo amɛ hewalɛ ni amɛba amɛhe shi wɔsɛɛ.\n3. (a) Mɛɛ gbɛ nɔ Yesu ma bɔ ni ehe hiaa ni aba he shi lɛ nɔ mi yɛ shihilɛi srɔtoi enyɔ mli? (b) Mɛni he wɔbaasusu yɛ nikasemɔ nɛɛ mli?\n3 Jeee be ni Yesu fɔ ebɔfoi lɛ anaji ahe lɛ ji klɛŋklɛŋ be ni etsɔɔ amɛ bɔ ni heshibaa he hiaa ha. Be ko lɛ, ŋwanejee ko bate shi yɛ ebɔfoi lɛ ateŋ yɛ mɔ ni baafee agbo fe fɛɛ yɛ amɛteŋ lɛ he, ni Yesu ŋɔ gbekɛ fioo ko ni ekɛ lɛ badamɔ emasɛi ni ekɛɛ amɛ akɛ: “Mɔ fɛɛ mɔ ni aaaŋɔ gbekɛ fioo nɛɛ yɛ migbɛ́i anɔ lɛ, eŋɔɔ mi; ni mɔ ni aaaŋɔ mi lɛ, eŋɔɔ mɔ ni tsu mi lɛ; ejaakɛ mɔ ni ji bibioo yɛ nyɛ fɛɛ nyɛteŋ lɛ, lɛ nɔŋŋ ji agbo.” (Luka 9:46-48) Akɛni Yesu le akɛ Farisifoi lɛ woɔ amɛhe nɔ hewɔ lɛ, be ko beni ekɛ amɛ wieɔ lɛ, ekɛɛ amɛ akɛ: “Mɔ fɛɛ mɔ ni woɔ ehe nɔ lɛ, aaaba lɛ shi, ni mɔ ni baa ehe shi lɛ, aaawo enɔ.” (Luka 14:11) Eyɛ faŋŋ akɛ Yesu miisumɔ ni esɛɛnyiɛlɔi lɛ aba amɛhe shi, ni tsɔɔ akɛ, amɛkawo amɛhe nɔ, ni amɛkabu amɛhe akɛ amɛhi fe mɛi krokomɛi. Nyɛhaa wɔsusua bɔ ni Yesu ba ehe shi lɛ he wɔkwɛa, koni wɔkase lɛ. Agbɛnɛ hu, wɔbaana bɔ ni su nɛɛ baanyɛ aye abua mɔ ni jieɔ lɛ kpo lɛ kɛ mɛi krokomɛi hu.\n4. Mɛɛ gbɛ nɔ Nyɔŋmɔ Bi koome lɛ ba ehe shi dani eba shikpɔŋ lɛ nɔ?\n4 Nyɔŋmɔ Bi koome lɛ baa ehe shi po dani eba shikpɔŋ lɛ nɔ. Yesu kɛ eŋwɛi Tsɛ lɛ hi shi be kplaŋŋ dani eba shikpɔŋ lɛ nɔ. Yesaia wolo lɛ wie wekukpaa ni kã Bi lɛ kɛ e-Tsɛ lɛ teŋ lɛ he akɛ: “Nuŋtsɔ Yehowa eha mi nikaselɔi alilɛi, koni male bɔ ni mikɛ mɔ ni etɔ lɛ lɛ aaawie yɛ be ni sa mli; etsĩɛɔ mi daa leebi, etsĩɛɔ mitoi, ni mikɛnu nii tamɔ nikaselɔi. Nuŋtsɔ Yehowa egbele mitoi, ni mitseee atua, ni asaŋ mikuuu misɛɛ.” (Yes. 50:4, 5) Nyɔŋmɔ Bi lɛ ba ehe shi, ni ebo nibii ni Yehowa tsɔɔ lɛ lɛ toi jogbaŋŋ. Eesumɔ ni ekase nii kɛjɛ anɔkwa Nyɔŋmɔ lɛ dɛŋ. Eyɛ faŋŋ akɛ, ena bɔ ni Yehowa jɛɔ heshibaa mli enaa adesai eshafeelɔi mɔbɔ lɛ.\n5. Mɛɛ gbɛ nɔ Yesu, ni ji bɔfonukpa Mikael lɛ ba ehe shi, ni efeee nɔ ko ni ebɛ hegbɛ akɛ efeɔ beni ekɛ Abonsam taa naa lɛ?\n5 Jeee ŋwɛi bɔfoi lɛ fɛɛ jie heshibaa kpo taakɛ Nyɔŋmɔ Bi koome lɛ fee lɛ. Yɛ nɔ najiaŋ ni bɔfo ni batsɔ Satan Abonsam lɛ baakase nii kɛjɛ Yehowa ŋɔɔ, ní eba ehe shi lɛ, ewo ehe nɔ, ni eyasusu akɛ ehi fe mɔ fɛɛ mɔ, ni no ha ete shi ewo Yehowa. Shi Yesu hiɛ sɔ hegbɛ ni eyɔɔ yɛ ŋwɛi lɛ, ni ekɛ hegbɛ nɛɛ tsuuu nii yɛ gbɛ gbonyo nɔ. Yesu, ni ji bɔfonukpa Mikael lɛ efeee nɔ ko kɛtekeee hegbɛ ni eyɔɔ lɛ beni ekɛ Abonsam “taa naa yɛ Mose gbonyo lɛ hewɔ lɛ.” Yɛ no najiaŋ lɛ, Nyɔŋmɔ Bi lɛ ba ehe shi, ni efeee nɔ ko ni ebɛ hegbɛ akɛ efeɔ. Eesumɔ moŋ akɛ etu sane lɛ ewo Yehowa, ni ji Jeŋ Muu Fɛɛ Kojolɔ lɛ dɛŋ, koni lɛ etsu sane lɛ he nii yɛ be ni sa mli, kɛ gbɛ ni sa nɔ.—Nyɛkanea Yuda 9.\n6. Mɛɛ gbɛ nɔ kpɛlɛmɔ ni Yesu kpɛlɛ akɛ ebaaba shikpɔŋ lɛ nɔ akɛ Mesia lɛ tsɔɔ akɛ ebaa ehe shi?\n6 Ŋwanejee ko bɛ he akɛ, gbalɛi ni kɔɔ bɔ ni Mesia lɛ shihilɛ baaji yɛ shikpɔŋ nɔ lɛ he lɛ fata nibii ni Yesu kase beni eyɔɔ ŋwɛi lɛ he. No hewɔ lɛ, eeenyɛ efee akɛ ele momo akɛ ebaana nɔ. Fɛɛ sɛɛ lɛ, Yesu kpɛlɛ akɛ ebaaba shikpɔŋ nɛɛ nɔ koni agbe lɛ akɛ Mesia ni awo ehe shi lɛ. Mɛni hewɔ? Bɔfo Paulo tsɔɔ bɔ ni Yesu ba ehe shi lɛ mli akɛ, “Nyɔŋmɔ su lɛŋ eyɔɔ moŋ, shi ebuuu egbɔ ní ekɛ Nyɔŋmɔ ye lɛ akɛ nihaa nii; shi moŋ ejie yɛ ehe efɔ̃ shi, eŋɔ tsulɔ su efɔ̃ enɔ, [ni] etsɔ tamɔ gbɔmɔ.”—Fil. 2:6, 7.\n“EBA EHE SHI” BENI EJI ADESA LƐ\n7, 8. Mɛɛ gbɛ nɔ Yesu ba ehe shi yɛ egbekɛbiiashi kɛ esɔɔmɔ nitsumɔ lɛ mli?\n7 Paulo ŋma akɛ: ‘Yesu shihilɛ gbɛfaŋ hu ana lɛ taakɛ gbɔmɔ; eba ehe shi ni ebo toi kɛtee gbele mli, kɛtee sɛŋmɔtso nɔ gbele mli tete.’ (Fil. 2:7, 8) Yesu ba ehe shi kɛjɛ egbekɛbiiashi tɔ̃ɔ, ni ekɛto okadi eha wɔ. Eyɛ mli akɛ Yesu fɔlɔi—Yosef kɛ Maria—yeee emuu moŋ, shi etee nɔ “eba ehe shi eha amɛ.” (Luka 2:51) Enɛ ji nɔ ko kpakpa ni gbekɛbii baanyɛ akase, ni Nyɔŋmɔ baajɔɔ amɛ kɛji amɛbo amɛfɔlɔi atoi!\n8 Beni Yesu da lɛ, eba ehe shi kɛtsɔ Nyɔŋmɔ suɔmɔnaa nii ni ekɛye nɔ ni lɛ diɛŋtsɛ esumɔɔ lɛ hiɛ lɛ nɔ. (Yoh. 4:34) Yesu Kristo kɛ Nyɔŋmɔ gbɛ́i lɛ tsu nii yɛ esɔɔmɔ nitsumɔ lɛ mli, ni etsɔɔ mɛi nɔ Nyɔŋmɔ ni Yehowa ji, kɛ E-yiŋtoi hu. Yesu hi shi yɛ nibii ni etsɔɔ yɛ Yehowa he lɛ hu naa. Ákɛ nɔkwɛmɔnɔ lɛ, beni etsɔɔ bɔ ni asɔleɔ ahaa lɛ, oti ni ewie he klɛŋklɛŋ ji: ‘Wɔtsɛ ni yɔɔ ŋwɛi, ogbɛ́i lɛ he atse.’ (Mat. 6:9) Enɛ tsɔɔ akɛ, Yesu miikɛɛ esɛɛnyiɛlɔi lɛ ní amɛha Yehowa gbɛ́i lɛ hetsemɔ afee nɔ ni he hiaa fe fɛɛ yɛ amɛshihilɛ mli. Lɛ diɛŋtsɛ hu efee nakai. Beni eshwɛ fioo ni Yesu baagbe eshikpɔŋ lɛ nɔ sɔɔmɔ lɛ naa lɛ, ekɛɛ Yehowa yɛ sɔlemɔ mli akɛ: “Mijie ogbɛ́i lɛ kpo mitsɔɔ amɛ, ni masaa majie lɛ kpo matsɔɔ.” (Yoh. 17:26) Kɛfata he lɛ, Yesu ŋɔ yijiemɔ ni jɛ esɔɔmɔ nitsumɔ lɛ mli kɛba lɛ fɛɛ eha Yehowa.—Yoh. 5:19.\n9. Mɛni Zakaria gba yɛ Mesia lɛ he, ni te Yesu ha gbalɛ nɛɛ ba mli tɛŋŋ?\n9 Zakaria gba yɛ Mesia lɛ he akɛ: “Omli afilio pii, Zion biyoo! Bɔɔ oshe, Yerusalem biyoo! Naa, omaŋtsɛ lɛ miiba oŋɔɔ: jalɔ kɛ yiwalaherelɔ ji lɛ; ebaa ehe shi, ni etá teji nɔ, kɛ teji oblanyo ni ji teji yoo bi ko nɔ.” (Zak. 9:9) Gbalɛ nɛɛ ba mli beni Yesu tee Yerusalem dani aye Hehoo lɛ yɛ afi 33 Ŋ.B. lɛ. Mɛi babaoo kɛ amɛtadei kɛ tsei aniji shwie gbɛ lɛ nɔ. Anɔkwa, maŋ muu lɛ fɛɛ bɔ oshe beni eboteɔ Yerusalem lɛ. Shi beni amɛjieɔ Yesu yi akɛ Maŋtsɛ po lɛ, etee nɔ eba ehe shi.—Mat. 21:4-11.\n10. Mɛni anɔkwa ni Yesu ye kɛtee gbele mli lɛ ha ana?\n10 Beni Yesu Kristo yɔɔ shikpɔŋ lɛ nɔ lɛ, eba ehe shi ni ebo e-Tsɛ lɛ toi kɛyashi egbo yɛ sɛŋmɔtso lɛ nɔ. Ekɛ enɛ tsɔɔ akɛ adesai baanyɛ aye Yehowa anɔkwa yɛ shihilɛi ni jaraa po amli. Yesu ha ana hu akɛ, nɔ ni Satan wie akɛ adesai jáa Yehowa yɛ nibii ní amɛbaaná lɛ hewɔ lɛ ji amale. (Hiob 1:9-11; 2:4) Kristo tsɔ e-Tsɛ lɛ toi ni ebo kɛmɔ shi lɛ nɔ etsɔɔ akɛ Yehowa ji mɔ ni sa akɛ eyeɔ jeŋ muu lɛ fɛɛ nɔ, ni ákɛ, enɔyeli lɛ nɔ bɛ. Ekã shi faŋŋ akɛ, Yehowa ná miishɛɛ waa beni ena akɛ e-Bi ni baa ehe shi lɛ eye anɔkwa kɛmɔ shi lɛ.—Nyɛkanea Abɛi 27:11.\n11. Mɛɛ hegbɛ Yesu Kristo kpɔmɔ afɔleshaa lɛ haa adesai héyelilɔi náa?\n11 Yesu tsɔ egbele yɛ sɛŋmɔtso lɛ nɔ lɛ nɔ ekpɔ̃ adesai kɛjɛ esha kɛ gbele mli. (Mat. 20:28) Enɛ ha adesai ni ji eshafeelɔi lɛ ná hegbɛ akɛ amɛhi shi kɛya naanɔ, ni etsu Yehowa jalɛ taomɔ nii lɛ hu he nii. Paulo ŋma akɛ: “Atsɔ mɔ kome jalɛ nɔ abu gbɔmɛi fɛɛ wala bem.” (Rom. 5:18) Yesu gbele lɛ hewɔ lɛ, Kristofoi ni akɛ mumɔ krɔŋkrɔŋ efɔ amɛ mu lɛ baahi shi kɛya naanɔ yɛ ŋwɛi, ni “tooi krokomɛi” lɛ hu baahi shi kɛya naanɔ yɛ shikpɔŋ lɛ nɔ.—Yoh. 10:16; Rom. 8:16, 17.\n“MIBAA MIHE SHI KƐJƐ MITSUI MLI”\n12. Mɛɛ gbɛ nɔ Yesu jie heshibaa kɛ mlijɔlɛ kpo yɛ bɔ ni ekɛ adesai ni yeee emuu lɛ ye eha lɛ mli?\n12 Yesu fɔ̃ mɛi fɛɛ ni ‘etɔ amɛ ni amɛjatsui fe amɛ lɛ’ nine akɛ amɛba eŋɔɔ. Ekɛɛ akɛ: “Nyɛwoa mipã lɛ nyɛfɔ̃a nyɛnɔ, ni nyɛkasea mi; shi mihe jɔ, ni mibaa mihe shi kɛjɛ mitsui mli; ni nyɛaaná hejɔɔmɔ nyɛaaha nyɛsusumai lɛ.” (Mat. 11:28, 29) Heshibaa kɛ mlijɔlɛ tsirɛ Yesu ni ekɛ adesai ni yeee emuu lɛ ye yɛ mlijɔlɛ mli, ní ekwɛɛɛ hiɛaŋ. Ekpaaa babaoo gbɛ kɛjɛɛɛ ekaselɔi lɛ adɛŋ fe bɔ ni amɛaanyɛ. Yesu jie amɛyi ni ewo amɛ hewalɛ hu. Ehaaa amɛnu he akɛ amɛbɔɔɔ mɔdɛŋ loo amɛhe bɛ sɛɛnamɔ ko. Yesu efeee kpɛŋŋ ni eyitsoŋ hu waaa. Moŋ lɛ, eha esɛɛnyiɛlɔi lɛ le akɛ kɛ́ amɛbɛŋkɛ lɛ, ni amɛkɛ nibii ni etsɔɔ amɛ lɛ tsu nii lɛ, amɛhe baajɔ amɛ ejaakɛ epã lɛ teremɔ waaa, ni ejatsu lɛ hu etsiii. Hii kɛ yei, onukpai kɛ gbekɛbii fɛɛ nyɛ amɛbɛŋkɛ lɛ.—Mat. 11:30.\n13. Mɛɛ gbɛ nɔ Yesu musuŋ tsɔ lɛ yɛ mɛi ni bɛ nɔ ko tsɔ lɛ ahe?\n13 Akɛni Israelbii ni bɛ nɔ ko tsɔ lɛ anii fee Yesu mɔbɔ hewɔ lɛ, ejɛ suɔmɔ mli eye ebua amɛ. Be ko beni ebɛŋkɛ Yeriko lɛ, ekɛ shwilafo ko ni atsɛɔ lɛ Bartimeo kɛ shwilafo kroko ni atsĩii egbɛ́i tã lɛ kpe. Amɛkpa Yesu fai shii abɔ ni eye ebua amɛ, shi asafo lɛ fã amɛ ni amɛbu amɛnaa. Kulɛ Yesu baanyɛ eku ehiɛ eshwie shwilafoi nɛɛ afaikpamɔ lɛ nɔ. Shi ebi ni akɛ amɛ aba eŋɔɔ, ni emusuŋ tsɔ lɛ yɛ amɛhewɔ, ni egbele amɛhiŋmɛii lɛ. Hɛɛ, Yesu kase e-Tsɛ Yehowa kɛtsɔ heshibaa kɛ mɔbɔnalɛ kpo ni ejie etsɔɔ adesai eshafeelɔi lɛ nɔ.—Mat. 20:29-34; Mar. 10:46-52.\n“MƆ FƐƐ MƆ NI AAABA EHE SHI LƐ, AAAWO ENƆ”\n14. Mɛni ejɛ Yesu he shi ni eba lɛ mli kɛba?\n14 Bɔ ni Yesu Kristo baa ehe shi lɛ haa mɛi náa miishɛɛ kɛ jɔɔmɔi babaoo. Yehowa mli fili lɛ akɛni esuɔmɔ Bi lɛ bo lɛ toi lɛ hewɔ. Yesu bɔfoi lɛ kɛ ekaselɔi lɛ fɛɛ atsui nyɔ amɛmli yɛ bɔ ni emli jɔ ni ebaa ehe shi lɛ hewɔ. Nɔkwɛmɔnɔ kpakpa ni efee, bɔ ni etsɔɔ nii eha, kɛ bɔ ni ejɛ suɔmɔ mli ejie amɛyi lɛ ye ebua amɛ ni amɛtee amɛhiɛ waa yɛ mumɔŋ. Yesu ye ebua mɛi krokomɛi hu kɛtsɔ nibii ni etsɔɔ amɛ, hewalɛ ni ewo amɛ, kɛ nibii ni he hiaa amɛ ni eha amɛ lɛ nɔ. Yɛ anɔkwale mli lɛ, Yesu kpɔ̃mɔ afɔleshaa lɛ hewɔ lɛ, adesai fɛɛ ni náa emli hemɔkɛyeli lɛ baaná jɔɔmɔi kɛya naanɔ.\n15. Te Yesu ná ehe shi ni eba lɛ he sɛɛ eha tɛŋŋ?\n15 Ni Yesu hu? Ani ená ehe shi ni eba lɛ he sɛɛ? Hɛɛ, ejaakɛ ekɛɛ ekaselɔi lɛ akɛ: “Mɔ fɛɛ mɔ ni aaaba ehe shi lɛ, aaawo enɔ.” (Mat. 23:12) Wiemɔi nɛɛ ba mli yɛ Yesu diɛŋtsɛ gbɛfaŋ. Paulo kɛɛ akɛ: “Nyɔŋmɔ wó [Yesu nɔ] gojoo, ni eduro lɛ gbɛ́i ní tá gbɛ́i fɛɛ gbɛ́i nɔ, koni mɛi ni yɔɔ ŋwɛi kɛ mɛi ni yɔɔ shikpɔŋ lɛ nɔ kɛ mɛi ni yɔɔ shikpɔŋ lɛ shishi lɛ anakutso fɛɛ nakutso akula shi yɛ Yesu gbɛ́i lɛ amli, ní lilɛi fɛɛ lilɛi agbá mli kpoo ákɛ Yesu Kristo ji Nuŋtsɔ kɛwo tsɛ Nyɔŋmɔ lɛ hiɛ nyam.” Akɛni Yesu ba ehe shi ni eye anɔkwa beni eyɔɔ shikpɔŋ lɛ nɔ lɛ hewɔ lɛ, Yehowa Nyɔŋmɔ wó enɔ gojoo, loo ewo ehiɛ nyam, ni eha lɛ hegbɛ yɛ mɛi ni yɔɔ ŋwɛi kɛ shikpɔŋ lɛ nɔ fɛɛ lɛ nɔ.—Fil. 2:9-11.\nYESU BAATA ‘OKPƆŊƆ NƆ YƐ ANƆKWALE KƐ HESHIBAA HEWƆ’\n16. Mɛni tsɔɔ akɛ Nyɔŋmɔ Bi lɛ baaya nɔ aba ehe shi yɛ enifeemɔi fɛɛ mli?\n16 Nyɔŋmɔ Bi lɛ baaya nɔ eba ehe shi yɛ enifeemɔi fɛɛ mli. Beni lalatsɛ lɛ gbaa bɔ ni Yesu kɛ ehenyɛlɔi lɛ baaye eha beni awó enɔ gojoo yɛ ŋwɛi lɛ he lɛ, elá akɛ: ‘Yaaye kunim yɛ ogbojee lɛ mli; Ta okpɔŋɔ nɔ yɛ anɔkwale kɛ heshibaa kɛ jalɛ hewɔ.’ (Lala 45:5) Yesu Kristo baawu eha anɔkwafoi, jalɔi, kɛ heshibalɔi yɛ Harmagedon. Ni mɛni baaba yɛ Mesia Maŋtsɛ lɛ Afii Akpe Nɔyeli lɛ naagbee, beni efo “nɔyeli fɛɛ kɛ hegbɛ fɛɛ kɛ hewalɛ fɛɛ sɛɛ” lɛ? Ani ebaaya nɔ eba ehe shi? Hɛɛ, ejaakɛ “eeeŋɔ maŋtsɛyeli lɛ eha Nyɔŋmɔ kɛ tsɛ lɛ.”—Nyɛkanea 1 Korintobii 15:24-28.\n17, 18. (a) Mɛni hewɔ esa akɛ Yehowa tsuji akase bɔ ni Yesu ba ehe shi lɛ? (b) Mɛɛ sanebimɔi ahe abaasusu yɛ nikasemɔ ni nyiɛ sɛɛ lɛ mli?\n17 Ni wɔ hu? Ani wɔbaakase Yesu nɔkwɛmɔnɔ lɛ ni wɔba wɔhe shi? Te nibii anaa baayakpa aha wɔ tɛŋŋ beni Maŋtsɛ Yesu Kristo kpataa mɛi ahiɛ yɛ Harmagedon lɛ? Yesu baahere mɛi ni baa amɛhe shi, ni amɛfeɔ jalɛ nii lɛ pɛ ayiwala. No hewɔ lɛ, kɛ́ wɔmiitao ni ahere wɔyiwala lɛ, esa akɛ wɔba wɔhe shi. Agbɛnɛ hu, kɛ́ wɔba wɔhe shi lɛ, wɔ kɛ mɛi krokomɛi baaná jɔɔmɔi babaoo taakɛ Yesu Kristo ná lɛ.\n18 Mɛni baaye abua wɔ ni wɔkase bɔ ni Yesu ba ehe shi lɛ? Te wɔɔfee tɛŋŋ wɔba wɔhe shi beni wɔkɛ shihilɛ ni jaraa ekpe? Abaaha sanebimɔi nɛɛ ahetoo yɛ nikasemɔ ni nyiɛ sɛɛ lɛ mli.\n[Mfonirii ni yɔɔ baafa 12]\nTe wɔɔfee tɛŋŋ wɔná Yesu heshibaa lɛ he sɛɛ?\nEsa akɛ wɔkase bɔ ni Yesu jie musuŋtsɔlɛ kpo lɛ\nKɛmaje Mɔ Ko Kɛmaje Mɔ Ko Yesu Ba Ehe Shi ni Ekɛto Okadi Eha Wɔ\nw12 11/15 bf. 10-14


Nyɔŋmɔ mli Hemɔkɛyeli: ‘Ayɔseɔ Ehe Nii ni Anaaa lɛ Faŋŋ’ | Tsi Obɛŋkɛ Nyɔŋmɔ\nKANEMƆ YƐ Afrikaans Albania Amharic Arabic Armenia Armenia (West) Aymara Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatia Czech Denmark Dutch Efik Estonia Ewe Finland French Ga Georgia Germany Greenland Guarani Haitian Creole Hela Hiligaynon Hungary Igbo Iloko Indonesia Italia Japan Kazakh Kikuyu Kinyarwanda Kirghiz Kirundi Korea Lingala Lithuania Luo Malagasy Myanmar Ngabere Norway Nzema Ossetia Papiamento (Curaçao) Poland Portuguese (Brazil) Punjabi Quechua (Bolivia) Romania Russia Samoa Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Sweden Tagalog Tahiti Tatar Thailand Tigrinya Tiv Tsonga Turkey Twi Ukrain Vietnam Xhosa Yoruba Zulu\nAni oheɔ Nyɔŋmɔ nɔ oyeɔ? Kɛ́ nakai ni lɛ, ani obaanyɛ okɛ nɔ ko atsɔɔ akɛ eyɛ? Anɔkwa sane ji akɛ, nibii babaoo bɔle wɔ ni yeɔ odase akɛ Bɔlɔ ko ni yɔɔ nilee, hewalɛ, kɛ suɔmɔ yɛ. Mɛni ji odaseyeli nɛɛ, ni mɛɛ nɔmimaa ekɛhaa? Kɛha hetoo lɛ, susumɔ bɔfo Paulo wiemɔi ni aŋma yɛ wolo ni ekɛha Kristofoi ni yɔɔ Roma lɛ mli lɛ he okwɛ.\nPaulo wie akɛ: “[Nyɔŋmɔ] he nii ni anaaa ni ji enaanɔ hewalɛ kɛ nyɔŋmɔyeli lɛ fɛɛ lɛ, kɛjɛ jeŋbɔɔ mli beebe lɛ atsɔɔ enii ni efee lɛ anɔ ayɔseɔ ni anaa faŋŋ, no hewɔ lɛ amɛbɛ naajiemɔ ko.” (Romabii 1:20) Taakɛ Paulo tsɔɔ mli lɛ, Bɔlɔ lɛ kadimɔnii kpɛtɛ eninenaa nitsumɔi lɛ ahe. Ha wɔpɛi Paulo wiemɔi lɛ amli jogbaŋŋ wɔkwɛ.\nPaulo tsɔɔ akɛ, anaa Nyɔŋmɔ sui lɛ “kɛjɛ jeŋbɔɔ mli beebe.” Hela wiemɔ ni atsɔɔ shishi akɛ “jeŋ” yɛ sane nɛɛ mli lɛ kɔɔɔ Shikpɔŋ lɛ diɛŋtsɛ he. Moŋ lɛ, ekɔɔ adesai ahe. * No hewɔ lɛ, Paulo miitsɔɔ akɛ kɛjɛ be mli ni abɔ adesai nɔŋŋ lɛ, amɛna Bɔlɔ lɛ sui ahe odaseyelii yɛ nibii ni ebɔ lɛ amli.\nNakai odaseyelii lɛ ebɔle wɔhe kɛkpe. Aŋɔteko bɔɔnii amli, shi moŋ lɛ “anaa lɛ faŋŋ.” Kɛjɛ adebɔɔ nii wulu fe fɛɛ lɛ nɔ kɛyashi bibioo kwraa nɔ lɛ, anaa faŋŋ akɛ Bɔlɔ ko yɛ, ni ákɛ eyɛ sui kpakpai ni nɔ bɛ hu. Aso bɔ ni akɛ ŋaa fee nibii ni wɔnaa yɛ adebɔɔ nii ahe lɛ haaa wɔna Nyɔŋmɔ nilee lɛ? Aso ŋulamii ni yɔɔ ŋwɛiniiaŋ lɛ kɛ ŋshɔkei ni kumɔɔ lɛ haaa ana ehewalɛ lɛ? Aso niyenii srɔtoi ni ŋɔɔŋɔi kɛ hulu shitee kɛ eshinyɔɔ lɛ etsɔɔɔ suɔmɔ ni eyɔɔ kɛha adesai?—Lala 104:24; Yesaia 40:26.\nAni odaseyelii lɛ bɛ faŋŋ? Eyɛ faŋŋ aahu akɛ mɛi ni enaaa ni no hewɔ lɛ amɛkpoɔ akɛ amɛbaahe Nyɔŋmɔ nɔ amɛye lɛ “bɛ naajiemɔ ko.” Woloŋlelɔ ko tsɔɔ mli yɛ nɛkɛ gbɛ nɔ akɛ: Susumɔ draiva ko ni ku ehiɛ eshwie gbɛjegbɛ nɔ okadi ko ni tsɔɔ akɛ “Tsɔ Abɛkugbɛ” lɛ nɔ lɛ he okwɛ. Polisifonyo ko wa lɛ edamɔ shi, ni ebu lɛ shika gbele. Draiva lɛ kɛ polisifonyo lɛ bɔi sane naataamɔ akɛ enaaa okadi lɛ. Shi polisifonyo lɛ haaa eye ehe, ejaakɛ okadi lɛ yɛ faŋŋ, ni draiva lɛ hiŋmɛi hu miina nii jogbaŋŋ. Kɛfata he hu lɛ, akɛ draivafonyo lɛ, eji esɔ̃ akɛ eyɔse gbɛjegbɛi anɔ okadii nɛɛ koni ekɛtsu nii. Nakai pɛpɛɛpɛ eji yɛ odaseyelii ni tsɔɔ akɛ Nyɔŋmɔ yɛ lɛ he. Nakai “odaseyelii” lɛ yɛ faŋŋ ni mɔ fɛɛ mɔ baanyɛ ana. Ákɛ bɔɔnii ni yɔɔ jwɛŋmɔ lɛ, esa akɛ wɔnyɛ wɔna. Kɛ́ mɔ ko ku ehiɛ eshwie nɔ lɛ, enaŋ naajiemɔ ko.\nBɔlɔ lɛ kadimɔnii kpɛtɛ eninenaa nitsumɔi ahe\nAnɔkwa, adebɔɔ wolo lɛ haa anaa nibii babaoo yɛ wɔ-Bɔlɔ lɛ he. Shi wolo kroko hu yɛ ni haa anaa Bɔlɔ lɛ he nibii ni fa fe nakai po—no ji Biblia lɛ. Kɛtsɔ ebaafai lɛ anɔ lɛ, wɔbaanyɛ wɔná hetoo wɔha sanebimɔ nɛɛ: Mɛni ji Nyɔŋmɔ yiŋtoo kɛha wɔshikpɔŋ nɛɛ kɛ adesai ni yɔɔ nɔ lɛ? Sanebimɔ nɛɛ hetoo ni obaale lɛ baaye abua bo ni otsi obɛŋkɛ Nyɔŋmɔ, mɔ ni ‘ayɔseɔ ehe nii ni anaaa lɛ faŋŋ’ yɛ jeŋ ni bɔle wɔ nɛɛ mli lɛ kpaakpa.\nBiblia kanemɔ kɛha August\n^ kk. 5 Biblia lɛ wieɔ “je lɛ” hu he akɛ efee esha ni ehe ebahia koni akpɔ̃ lɛ, ni enɛ tsɔɔ faŋŋ ákɛ yɛ saji ni tamɔ nɛkɛ amli lɛ, akɛ wiemɔ lɛ damɔɔ shi ahaa adesai aweku lɛ, shi jeee shikpɔŋ lɛ.—Yohane 1:29; 4:42; 12:47.\nKɛmaje Mɔ Ko Kɛmaje Mɔ Ko ‘Ayɔseɔ Ehe Nii ni Anaaa lɛ Faŋŋ’


“Mifeɔ Nɔ Ni Manyɛ”—Miŋmalaa Lɛtai Kɛshiɛɔ\nAashiɛ Biblia Mli Anɔkwalei Lɛ\nKANEMƆ YƐ Afrikaans Albania Amerika Mumuii Awiemɔ Amharic Arabic Armenia Azerbaijani Basque Bislama Blɔfo Boulou Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Cibemba Croatia Czech Denmark Dutch Efik Estonia Ewe Faroese Fiji Finland Fon French French Mumuii Awiemɔ Ga Galician Georgia Germany Gun Haitian Creole Hebri Hela Hiligaynon Hungary Iban Iceland Igbo Iloko Indonesia Isoko Italia Italia Mumuii Awiemɔ Japan Javanese Kikuyu Kiluba Kinyarwanda Kirghiz Kirundi Kongo Korea Lingala Lithuania Macedonia Malagasy Malay Malayalam Malta Moore Myanmar Ndebele (Zimbabwe) Nepali Norway Nzema Oromo Pangasinan Persia Poland Portugal (Portugal) Portuguese (Brazil) Punjabi Quechua (Ancash) Romania Russia Sango Serbia (Roma) Serbian (Cyrillic) Setswana Shona Sidama Sinhala Slovak Slovenia Spania Sunda Swahili Sweden Tagalog Telugu Tetun Dili Thailand Turkey Twi Ukrain Uzbek Valencian Vietnam Welsh Xhosa Yoruba\n“Mifeɔ Nɔ Ni Manyɛ”\nYoo ko ni yɔɔ Germany, ni atsɛɔ lɛ Irma lɛ eye aaafee afii 90. Egbee shi ni epila waa shii enyɔ, ni afee lɛ opireshɛŋ shii abɔ hu, no hewɔ lɛ, enyɛɛɛ eyashiɛ yɛ shĩa fɛɛ shĩa dɔŋŋ tamɔ efeɔ be ko ni eho lɛ. Amrɔ nɛɛ, Irma tsɔɔ lɛta ni eŋmalaa lɛ anɔ eshiɛɔ ehãa ewekumɛi kɛ ekutsoŋbii kɛ mɛi ni ekɛshãraa. Bei pii lɛ, mɛi ni nine shɛɔ lɛtai ni Irma ŋmalaa kɛwoɔ amɛ hewalɛ kɛ nɔ ni ekɛshɛjeɔ amɛmii lɛ anɔ lɛ, náa miishɛɛ aahu akɛ amɛtswaa lɛ amɛbiɔ lɛ be ni ekroko baaba. Mɛi komɛi hu ŋmaa lɛ lɛtai kɛdaa lɛ shi ni amɛkɛɔ lɛ koni eŋma amɛ ekoŋŋ. Irma kɛɛ akɛ, “Enɛ hãa mináa miishɛɛ ni miyaa nɔ mikɛ ekãa shiɛɔ.”\nIrma ŋmalaa lɛtai kɛyahãa mɛi ni egbɔlɔ lɛ. Ewie akɛ: “Yoo onukpa ko tswa mi ni ekɛɛ mi akɛ, be ni ewu gbo lɛ lɛta ni miŋma lɛ shɛje emii waa. Ekɛ lɛta lɛ wo e-Biblia lɛ mli ni efɔɔ kanemɔ gbɛkɛ. Yoo kroko ni wu gbo nyɛsɛɛ nɛɛ hu wie akɛ, lɛta ni miŋma lɛ ewa lɛ kwraa fe esɔfo lɛ shiɛmɔ lɛ. Eyɛ sanebimɔi babaoo ni sa akɛ ená hetoo, no hewɔ lɛ ebi akɛ ebaanyɛ ebasara mi lo.”\nIrma naanyo ko ni jeee Odasefonyo, ni efã kɛyahi he ko ni kɛ lɛ teŋ jekɛ waa lɛ kɛɛ lɛ ni eŋma lɛ lɛta. Irma kɛɛ akɛ, “Yoo lɛ kɛ lɛtai ni miŋmala lɛ lɛ fɛɛ to. Be ni egbo lɛ, ebiyoo ko tswa mi. Ekɛɛ mi akɛ ekane lɛtai ni miŋmala emami lɛ fɛɛ, ni ebi kɛji manyɛ majɛ Biblia lɛ mli maŋma lɛ hu eko lo.”\nIrma ená gbɛ ni etsɔɔ nɔ eshiɛɔ nɛɛ he miishɛɛ waa. Ewie akɛ, “Mikpaa Yehowa fai koni eya nɔ ehã mi hewalɛ ni masɔmɔ lɛ. Eyɛ mli akɛ minyɛɛɛ mashiɛ yɛ shĩa fɛɛ shĩa dɔŋŋ moŋ, shi mifeɔ nɔ ni manyɛ.”


Yehowa Hiɛ Kpaaa Etsuji Anɔ\nNaanyo héyelilɔ ni asumɔɔ:\nTaakɛ ole lɛ, mɛi ashihilɛ he sane titri ji nɔ ni yɔɔ Biblia lɛ mli. Mɛi nɛɛ ateŋ mɛi babaoo ji hii kɛ yei anɔkwafoi ni kɛ naagbai tamɔ nɔ ni wɔkɛkpeɔ ŋmɛnɛ lɛ nɔŋŋ kpe, ni amɛyɛ “henumɔi tamɔ wɔ nɔŋŋ.” (Yakobo 5:17) Amɛteŋ mɛi komɛi hao ni amɛfee yeyeeye yɛ naagbai ni amɛkɛkpe lɛ ahewɔ. Mɛi krokomɛi hu yɛ ni amɛwekumɛi loo nanemɛi héyelilɔi fee amɛ nibii ni dɔ amɛ waa. Ni mɛi komɛi hu yɛ ni amɛhenilee yi amɛ yɛ amɛtɔmɔi ahewɔ.\nShihilɛi nɛɛ hã amɛteŋ mɛi komɛi kplaŋ kɛje Yehowa he. Shi ani amɛkwa lɛ kwraa? Dabi. Amɛteŋ mɛi babaoo sɔle taakɛ lalatsɛ lɛ sɔle lɛ, akɛ: “Midũ gbɛ tamɔ too ni elaaje: taomɔ otsulɔ; ejaakɛ okitai lɛ, mihiɛ kpaaa nɔ.” (Lala 119:176) Ani bo hu onuɔ he nakai?\nYehowa hiɛ kpaaa etsuji ni kplaŋɔ kɛjeɔ etooku lɛ he lɛ anɔ. Moŋ lɛ, etaoɔ amɛ, ni bei pii lɛ, efeɔ nakai kɛtsɔɔ amɛnanemɛi héyelilɔi anɔ. Akɛ nɔkwɛmɔnɔ lɛ, susumɔ bɔ ni Yehowa ye bua etsulɔ Hiob lɛ he okwɛ. Hiob kɛ naagbai pii kpe; enibii ahiɛ kpãtã, esuɔlɔi gboi, ni hela ko ni naa wa waa mɔ lɛ. Agbɛnɛ hu, mɛi ni kulɛ esa akɛ amɛwo lɛ hewalɛ lɛ moŋ wie wiemɔi ni yɔɔ dɔlɛ amɛshi lɛ. Eyɛ mli akɛ eshɛ he ko ni Hiob ná jwɛŋmɔ ni ejaaa yɛ Yehowa he moŋ, shi ekwaaa Yehowa. (Hiob 1:22; 2:10) Mɛɛ gbɛ nɔ Yehowa tsɔ eye ebua lɛ ni edamɔ enaji anɔ ekoŋŋ?\nGbɛ kome ni Yehowa tsɔ nɔ eye ebua Hiob ji kɛtsɔ enaanyo héyelilɔ ko ni atsɛɔ lɛ Elihu lɛ nɔ. Be ni Hiob wieɔ enaagbai lɛ ahe lɛ, Elihu bo lɛ toi, ni no tsirɛ lɛ ni ewie etsɔɔ lɛ. Mɛni ekɛɛ lɛ? Elihu ewieee Hiob hiɛ nyanyaanya, ni ewieee nibii ni baawo lɛ hiɛgbele loo ni baahã ehenilee abu lɛ fɔ koni ekɛ no ajaje ejwɛŋmɔ. Elihu ebuuu ehe akɛ ehi fe Hiob. Moŋ lɛ, Nyɔŋmɔ mumɔ lɛ tsirɛ lɛ ni ewie akɛ: “Mikɛo ye egbɔ yɛ Mawu gbɛfaŋ; mi hu sũ nɔŋŋ akɛshɔ̃ mi.” Kɛkɛ ni ekɛ wiemɔi nɛɛ hã Hiob tsui, akɛ: “Mihe ŋmiŋmi akawo ohe gbeyei; ni minine hu etsiŋ yɛ onɔ.” (Hiob 33:6, 7) Yɛ nɔ najiaŋ ni Elihu baawule Hiob fala lɛ mli lɛ, ejɛ suɔmɔ mli ewo lɛ ŋaa, ni ewo lɛ hewalɛ.\nOfainɛ, hã ehi ojwɛŋmɔ mli akɛ, Elihu nɔkwɛmɔnɔ lɛ sɛɛ wɔnyiɛ kɛfee wolo nɛɛ. Klɛŋklɛŋ kwraa lɛ, wɔsusu mɛi komɛi ni ekplaŋ lɛ ashihilɛ kɛ nibii ni amɛwie lɛ ahe jogbaŋŋ. (Abɛi 18:13) No sɛɛ lɛ, wɔsɔle, ni wɔkɛ hiɛdɔɔ susu Biblia mli nɔkwɛmɔnii ni tsɔɔ bɔ ni Yehowa ye bua etsuji ni hi shi yɛ blema ni kɛ shihilɛi ni tamɔ nakai kpe lɛ ahe. Naagbee lɛ, wɔbua Biblia mli nɔkwɛmɔnii nɛɛ, kɛ mɛi komɛi ni kplaŋ yɛ ŋmɛnɛŋmɛnɛ beiaŋ lɛ aniiashikpamɔi anaa ni wɔkɛfee wolo nɛɛ. Wɔmiiwo bo hewalɛ ni okase wolo nɛɛ. Ofainɛ, ná nɔmimaa akɛ wɔsumɔɔ osane waa.


A Wo Yesu Hɛ Mi Nyami Loko A Fɔ Lɛ | Yesu Si Himi Ngɛ Zugba a Nɔ\nMARIA YA SLAA E WEKU NO ELIZABET\nBɔfo Gabriel ya de Maria kaa e ma fɔ binyumu, nɛ a ma tsɛ lɛ Yesu, nɛ e maa ye Matsɛ kɛ maa ya neneene. Se Maria bi lɛ ke: ‘I li nyumu. Kɛ e maa pee kɛɛ nɛ enɛ ɔ maa ba mi?’—Luka 1:34.\nKɛkɛ nɛ Gabriel ha lɛ heto ke: ‘Mumi klɔuklɔu ɔ maa ba o nɔ; Hiɔwe No ɔ he wami ɔ maa ba o nɔ. Enɛ ɔ he je ɔ, bi klɔuklɔu ɔ nɛ o ma fɔ ɔ, a ma tsɛ lɛ Mawu Bi.’—Luka 1:35.\nAkɛnɛ Gabriel suɔ kaa Maria nɛ he nɔ́ nɛ e ngɛ dee ɔ ye he je ɔ, e de lɛ ke: “Ná nɛ o le kaa o weku no Elizabet nɛ bwɔ ɔ hu hɛɛ hɔ. Sa a, a le lɛ kaa yosa; se amlɔ nɛ ɔ, e hɛɛ mi nyɔhiɔ ekpa. Ejakaa Mawu lɛɛ nɔ́ ko nɔ́ ko be nɛ e be nyɛe maa pee.”—Luka 1:36, 37.\nHeto nɛ Maria ha a tsɔɔ kaa e he Gabriel munyu ɔ ye. Maria de ke, ‘Yehowa mawayo ji mi; bɔ nɛ o de ɔ, e ba mi jã.’—Luka 1:38.\nBenɛ bɔfo ɔ je ɔ, Maria dla e he konɛ e ya slaa Elizabet nɛ e kɛ e huno Zakaria a ngɛ Yudea a. Maria maa ye ligbi etɛ loo ligbi eywiɛ ngɛ blɔ ɔ nɔ loko e ma ya su he nɛ Elizabet ngɛ ɔ.\nBɔɔbɔɔbɔɔ ɔ, Maria ya su Zakaria we ɔ mi. Benɛ e sɛ we ɔ mi ɔ, e nga Elizabet. Kɛkɛ nɛ mumi klɔuklɔu ɔ ba Elizabet nɔ, nɛ e de Maria ke: ‘Mawu gbaa mo kulaa pe bɔ nɛ e gbaa yihi tsuo! Bi nɛ ngɛ o mi mi ɔ hu e gbaa lɛ! Kɛ ba lɛ kɛɛ nɛ a ha mi he blɔ ngua nɛ ɔ, kaa ye Nyɔmtsɛ ɔ nyɛ ma ba slaa mi? Benɛ i nu o ngami ɔ pɛ ɔ, bimwɔyo ɔ hua ngɛ ye mi mi kɛ bua jɔmi.’—Luka 1:42-44.\nKɛkɛ nɛ Maria kɛ bua jɔmi de ke: ‘I ngɔ ye tsui tsuo kɛ ngɛ Yehowa yi jee. Ye bua jɔ, kaa Mawu ji ye Yi Wami Helɔ, ejakaa e kai imi, e mawayo humi ɔ! Kɛ je mwɔnɛ ɔ kɛ yaa a, nihi tsuo ma tsɛ mi yo nɛ a gbaa lɛ, ejakaa Mawu Ope ɔ pee ní nguanguahi ha mi.’ Wa na kaa ngɛ he blɔ nɛ Maria ná a tsuo se ɔ, e wo we e he nɔ, mohu ɔ, e ngɔ yi jemi ɔ tsuo kɛ ha Mawu. E de ngɛ Mawu he ke: “E biɛ ngɛ klɔuklɔu. E naa nihi nɛ buɔ lɛ ɔ mɔbɔ yi nɔhi tsuo.”—Luka 1:46-50.\nMaria ngɔ gbami munyuhi nɛ ngɛ ngmami ɔ mi ɔ kɛ je Mawu yi ke: “E kɛ e he wami kpetekpleenyɛ ɔ gbɛ he nɔ woli, kɛ a juɛmi yaya a tsuo ngɔ fĩa. E kpa matsɛmɛ nguanguahi kɛ je a sɛhi a nɔ, nɛ e wó humihi a nɔ. E ha hwɔ hwɔli ní kpakpahi nɛ a ye, nɛ a tɔ; se niatsɛmɛ lɛɛ e fie mɛ kɛ ho kɛ a dɛ gu. Si nɛ e wo wa nɛmɛ ɔmɛ ɔ, e ye nɔ; nɛ e ba piɛɛ e tsɔlɔ Israel he. E kai Abraham, nɛ e na lɛ, kɛ e nina tsuo mɔbɔ kɛ yaa neneene!”—Luka 1:51-55.\nMaria hi Elizabet ngɔ maa pee nyɔhiɔ etɛ. Eko ɔ, e suɔ nɛ e ye bua Elizabet ejakaa e be kɛe nɛ e ma fɔ. Atsinyɛ jemi ko be he kaa yihi enyɔ nɛ a yeɔ Mawu gbeye, nɛ mɛ tsuo a hɛɛ hɔ kɛ gu Mawu yemi kɛ buami nɔ ɔ a bua jɔ huɛ bɔmi nɛ mɛ ni enyɔ ɔmɛ a ná a he!\nMo kadi kaa a wo Yesu hɛ mi nyami benɛ a fɔ we lɛ lolo po. Benɛ Elizabet na Maria a, e tsɛ bimwɔyo nɛ ngɛ Maria mi mi ɔ ke “ye Nyɔmtsɛ,” kɛkɛ nɛ bimwɔyo ɔ “hua kɛ bua jɔmi.” Elizabet wo Maria kɛ e bi ɔ a hɛ mi nyami, se wa maa na pee se kaa nihi fuu bui mɛ.\nMɛni bɔfo Gabriel de nɛ ha nɛ Maria nu sisi kaa e maa ngɔ hɔ be mi nɛ e kɛ nyumu ná we bɔmi?\nKɛ a wo Yesu hɛ mi nyami kɛɛ loko a fɔ lɛ?\nNyɔhiɔ enyɛmɛ nɛ Maria ye ngɛ Elizabet ngɔ, nɛ mɛni he je nɛ e pee jã a?


1 Timoteo 3 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nNyɔŋmɔjamɔ su he teemɔŋ sane krɔŋkrɔŋ lɛ (14-16)\n3 Anɔkwa wiemɔ nɛ: Kɛ́ mɔ ko miitao etsɔ nɔkwɛlɔ lɛ, eetao nitsumɔ kpakpa. 2 Esa akɛ nɔkwɛlɔ lɛ afee mɔ ni anáŋ ehe sane ko atã, wu ni yɔɔ ŋa kome, mɔ ni ŋmɛɔ pɛpɛɛpɛ yɛ enifeemɔi amli, mɔ ni yɔɔ jwɛŋmɔ ni sa,* mɔ ni nyiɛɔ yɛ gbɛjianɔtoo naa,* gbɔfeelɔ, mɔ ni baanyɛ atsɔɔ nii, 3 jeee dãatɔlɔ, jeee yiwalɔ,* shi moŋ mɔ ni nuɔ nii ashishi, jeee béilɔ, jeee shikasuɔlɔ, 4 mɔ ni kwɛɔ lɛ diɛŋtsɛ ewe nɔ jogbaŋŋ, ni ebii ŋɔɔ amɛhe amɛwoɔ eshishi kɛ mɔdɛŋbɔɔ* fɛɛ 5 (ejaakɛ kɛ́ mɔ ko leee bɔ ni eeefee ekwɛ lɛ diɛŋtsɛ ewe nɔ lɛ, te eeefee tɛŋŋ ekwɛ Nyɔŋmɔ asafo lɛ nɔ lɛ?), 6 jeee mɔ ni batsɔ Kristo kaselɔ etsɛko koni ekawó ehe nɔ ni egbee fɔbuu kojomɔ ní Abonsam gbee mli lɛ mli. 7 Kɛfata he lɛ, esa akɛ mɛi ni yɔɔ sɛɛ lɛ* hu aye ehe odase kpakpa* koni ekagbee ahorabɔɔ* kɛ Abonsam tsɔne mli. 8 Nakai nɔŋŋ esa akɛ asafoŋ sɔɔlɔi afee mɔdɛŋbɔlɔi,* jeee lilɛi-nta-tsɛmɛi,* jeee mɛi ni nuɔ dãa babaoo, jeee mɛi ni kɛ amimyeli tiuɔ kutumpɔo sɛɛnamɔ sɛɛ, 9 mɛi ni hiɛɔ hemɔkɛyeli he teemɔŋ sane krɔŋkrɔŋ lɛ yɛ henilee ni he tse mli. 10 Shi esa akɛ aka mɛnɛɛmɛi hu akwɛ akɛ amɛsa* dã; no sɛɛ lɛ, bei abɔ ní sane ko bɛ amɛhe lɛ, ahã amɛsɔmɔ akɛ sɔɔlɔi. 11 Nakai nɔŋŋ yei lɛ hu afee mɔdɛŋbɔlɔi,* jeee mɛi ni gbeɔ mɛi ahe guɔ, amɛfee mɛi ni ŋmɛɔ pɛpɛɛpɛ yɛ amɛnifeemɔi amli, mɛi ni yeɔ anɔkwa yɛ nibii fɛɛ mli. 12 Asafoŋ sɔɔlɔi lɛ afee wumɛi ni yɔɔ ŋa komekome, mɛi ni kwɛɔ amɛbii kɛ amɛ diɛŋtsɛ amɛwei anɔ jogbaŋŋ. 13 Ejaakɛ mɛi ni sɔmɔɔ jogbaŋŋ lɛ miiná shidaamɔ kpakpa amɛmiihã amɛhe ni agbɛnɛ hu amɛnyɛɔ amɛwieɔ kɛ nɔmimaa babaoo yɛ hemɔkɛyeli ni yɔɔ Kristo Yesu mli lɛ mli. 14 Eyɛ mli akɛ mihiɛ kã nɔ akɛ etsɛŋ ni maba oŋɔɔ moŋ, shi miiŋma bo nibii nɛɛ, 15 koni kɛ́ mitsɛ lɛ, ole bɔ ni sa akɛ oba ojeŋ ohã yɛ Nyɔŋmɔ we, ni ji Nyɔŋmɔ hiɛkãalɔ lɛ asafo lɛ, anɔkwale lɛ akulashiŋ kɛ enɔdaamɔnɔ lɛ mli. 16 Anɔkwa, ekã shi faŋŋ akɛ Nyɔŋmɔjamɔ su he teemɔŋ sane krɔŋkrɔŋ nɛɛ ji nɔ ko kpele: ‘Ajie lɛ kpo yɛ heloo mli, abu lɛ jalɔ yɛ mumɔ mli, ejie ehe kpo etsɔɔ ŋwɛibɔfoi, ashiɛ lɛ yɛ jeŋmaji ateŋ, ahe enɔ aye yɛ je lɛŋ, aŋɔ lɛ kɛtee ŋwɛi yɛ anunyam mli.’\n^ Aloo “mɔ ni toɔ nibii ahe gbɛjianɔ jogbaŋŋ.”\n^ Ni tsɔɔ akɛ, amɛkɛ nibii efeee shwɛmɔ.\n^ Aloo “esa akɛ ená gbɛ́i kpakpa yɛ mɛi ni yɔɔ sɛɛ lɛ ateŋ.”\n^ Aloo “hiɛshishwiemɔ.”\n^ Aloo “mɛi ni kɛ nibii efeee shwɛmɔ.”\n^ Aloo “jeee mɛi ni kɛ amɛwiemɔ lakaa mɛi.”\n^ Aloo “aka mɛnɛɛmɛi hu akwɛ akɛ amɛshɛɔ nɔ ni ataoɔ lɛ he lo.”


Amɛkɛ Amɛhe Hã Yɛ Amɛsuɔmɔ Naa—Nyɛmimɛi Yei Oshijafoi\nBuu-Mɔɔ—Nikasemɔ Nɔ | January 2017\nKANEMƆ YƐ Afrikaans Albania Amharic Arabic Armenia Australia Mumuii Awiemɔ Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Blɔfo Boulou Bulgaria Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatia Czech Dangme Denmark Digor Douala Dutch Efik Estonia Ewe Fiji Finland Fon French Ga Georgia Germany Guarani Gujarat Gun Haitian Creole Hausa Hebri Hela Hiligaynon Hindi Hiri Motu Hungary Ibanag Iceland Igbo Iloko India Mumuii Awiemɔ Indonesia Isoko Italia Japan Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvia Lingala Lithuania Luganda Lunda Luo Luvale Macedonia Malagasy Malay Malayalam Mambwe-Lungu Marathi Maya Mbunda Mingrelian Mongolia Moore Motu Myanmar Ndebele Ndebele (Zimbabwe) Ndonga Nepali Nigerian Pidgin Norway Nzema Okpe Oromo Ossetia Otetela Pangasinan Papiamento (Curaçao) Persia Poland Portugal Punjabi Quechua (Bolivia) Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenia Solomon Islands Pidgin South Africa Mumuii Awiemɔ Spania Sranantongo Swahili Swahili (Congo) Swati Sweden Tagalog Tajiki Tamil Tatar Telugu Tetun Dili Thailand Tigrinya Tiv Tok Pisin Tonga Tshiluba Tsonga Turkey Turkmen Tuvalu Twi Tzotzil Ukrain Urhobo Uzbek Venda Vietnam Waray-Waray Welsh Wolaita Xhosa Yoruba Zande Zapotec (Isthmus) Zulu\nAmɛkɛ Amɛhe Hã Yɛ Amɛsuɔmɔ Naa\nNYƐMIMƐI yei oshijafoi babaoo efã kɛtee hei ni Maŋtsɛyeli sane kpakpa shiɛlɔi ahe miihia yɛ ni amɛkɛ ekãa miisɔmɔ yɛ jɛmɛ. Amɛteŋ mɛi komɛi kɛ afii babaoo esɔmɔ yɛ hei nɛɛ. Mɛni hã amɛkpɛ amɛyiŋ akɛ amɛbaafã kɛya maŋsɛɛ ni amɛyasɔmɔ? Mɛɛ niiashikpamɔi amɛná? Ni mɛɛ jɔɔmɔi ejɛ mli kɛba? Wɔkɛ nyɛmimɛi yei nɛɛ ni kɛ afii babaoo esɔmɔ lɛ ateŋ mɛi komɛi egba sane, ni amɛniiashikpamɔi lɛ baanyɛ aye abua wɔ fɛɛ, titri lɛ nyɛmimɛi yei oshijafoi ni miitao amɛyasɔmɔ yɛ maŋsɛɛ lɛ.\nOBAANYƐ OTSU AAHU\nKɛ́ oshijafo ji bo lɛ, ani obi ohe pɛŋ kɛji obaanyɛ oyasɔmɔ akɛ gbɛgbalɔ yɛ maŋsɛɛ? Oshijafoi komɛi susuɔ akɛ amɛnyɛŋ nakai amɛfee kɔkɔɔkɔ, ni nakai Anita, ni amrɔ nɛɛ eye afii 75 lɛ hu yasusu. Afɔ Anita yɛ England, ni ebɔi gbɛgbamɔ nitsumɔ lɛ yɛ jɛmɛ be ni eye afii 18. Ewie akɛ: “Kɛ́ mitsɔɔ mɛi Yehowa he nii lɛ, mináa miishɛɛ, shi mikãaa shi milaaa akɛ mayasɔmɔ yɛ maŋsɛɛ. Mikaseee maŋsɛɛ wiemɔ ko kwraa, ni eji mɔ ko kɛɛ mi akɛ manyɛ makase eko ni mabu abɛ yɛ mli kulɛ, maje he ŋwane. No hewɔ lɛ, be ni aŋma mi wolo akɛ miba Gilead Skul lɛ, minaa kpɛ mihe. Efee mi naakpɛɛ waa akɛ, afɔ̃ mi, ni mijeee mɔ ko kwraa nɛɛ nine akɛ miba skul lɛ. Shi miwie yɛ miyitsoŋ akɛ, ‘Kɛ́ Yehowa kɛɛ manyɛ matsu lɛ, belɛ, maka makwɛ.’ Amrɔ nɛɛ, mikɛ nɔ ni fe afii 50 esɔmɔ akɛ maŋsɛɛ sɔɔlɔ yɛ Japan.” Ŋmɛnɛ lɛ, Anita kɛ miishɛɛ woɔ nyɛmimɛi oblayei hewalɛ ni amɛ hu amɛyasɔmɔ akɛ gbɛgbalɔi yɛ maŋsɛɛ, ni miishɛɛ sane ji akɛ, amɛteŋ mɛi pii efee nakai.\nNyɛmimɛi yei babaoo ni eyasɔmɔ yɛ maŋsɛɛ lɛ wieɔ akɛ, yɛ shishijee mli lɛ, amɛshe gbeyei fioo akɛ amɛbaafã kɛya maŋ kroko nɔ. Mɛni ye ebua amɛ ni amɛnyɛ amɛfee ekãa ni amɛtee lɛ?\nMaureen, ni amrɔ nɛɛ eye afii 64 lɛ wie akɛ: “Be ni mi ji gbekɛ lɛ, mishwe akɛ mikɛ miwala atsu nɔ ko ni baaye abua mɛi.” No mli lɛ, gbɛgbalɔi ahe miihia waa yɛ Quebec, Canada. No hewɔ lɛ be ni eye afii 20 lɛ, efã kɛtee jɛmɛ. Sɛɛ mli lɛ, afɔ̃ Maureen nine ni eba Gilead Skul lɛ. Ewie akɛ: “Mifee yeyeeye, ejaakɛ mitsui enyɔɔɔ mimli kwraa akɛ mashi minanemɛi lɛ ni maya he kroko.” Ekɛfata he akɛ: “Miye mitsui yɛ mimami hu he, ejaakɛ no mli lɛ, mipapa bɛ hewalɛ ni mimami ni kwɛɔ lɛ. Mifo ni misɔle yɛ saji nɛɛ ahe gbii abɔ. Shi be ni mikɛ mifɔlɔi lɛ wie he lɛ, amɛwo mi hewalɛ akɛ miya skul lɛ. Kɛfata he lɛ, be ni mina bɔ ni amɛsafo lɛ jɛɔ suɔmɔ mli amɛyeɔ amɛbuaa amɛ lɛ, mina akɛ Yehowa miikwɛ amɛ, ni enɛ wo mi hewalɛ ni mikɛ mihiɛ afɔ̃ enɔ akɛ, ebaakwɛ mi hu. Enɛ kanya mi ni mitee skul lɛ!” Maureen kɛ nɔ ni fe afii 30 sɔmɔ akɛ maŋsɛɛ sɔɔlɔ yɛ Afrika Anaigbɛ. Amrɔ nɛɛ, eku esɛɛ kɛtee Canada koni eyakwɛ emami, ni eesɔmɔ yɛ jɛmɛ akɛ gbɛgbalɔ krɛdɛɛ. Be ni etsɔɔ nɔ ni ye ebua lɛ ni enyɛ ekɛ afii babaoo sɔmɔ yɛ maŋsɛɛ lɛ, ewie akɛ: “Yehowa duro mi nibii fɛɛ ni he hiaa mi lɛ yɛ be ni sa mli.”\nWendy, ni amrɔ nɛɛ eye afii 65 lɛ, bɔi gbɛgbamɔ nitsumɔ lɛ yɛ Australia be ni eye afii 14. Ewie akɛ: “No mli lɛ, mihiɛ gboɔ, ni ewa hã mi akɛ mikɛ mɛi ni mileee amɛ lɛ baagba sane. Shi gbɛgbamɔ nitsumɔ lɛ ye ebua mi ni minyɛ mikɛ mɛi srɔtoi fɛɛ gba sane ni misheee gbeyei. Fiofio lɛ, hiɛgbele lɛ fɛɛ laaje. Gbɛgbamɔ nitsumɔ lɛ hã mikase bɔ ni akɛ he fɔ̃ɔ Yehowa nɔ kwraa. Enɛ hewɔ lɛ, mina akɛ kɛ́ miyasɔmɔ yɛ maŋsɛɛ lɛ, Yehowa baaye abua mi. Kɛfata he lɛ, nyɛmi yoo oshijafo ko ni kɛ nɔ ni fe afii 30 sɔmɔ akɛ maŋsɛɛ sɔɔlɔ yɛ Japan lɛ bi mi kɛji masumɔ ni wɔya jɛmɛ ni wɔyashiɛ nyɔji etɛ. Mikpɛlɛ, ni miishɛɛ ni miná yɛ shiɛmɔ nitsumɔ lɛ mli nakai nyɔji etɛ lɛ, hã shwelɛ ni miyɔɔ akɛ mayasɔmɔ yɛ maŋsɛɛ lɛ mli wa.” Yɛ afi 1986 lɛ, Wendy fã kɛtee ŋshɔkpɔ ko ni yɔɔ Australia bokãgbɛ lɛ nɔ. Atsɛɔ ŋshɔkpɔ nɛɛ Vanuatu, ni ekɛ Australia teŋ jekɛmɔ baafee kilomitai 1,770.\nWendy yɛ Vanuatu lolo, ni eesɔmɔ yɛ wiemɔ shishitsɔɔmɔ ɔfis ko ni yɔɔ jɛmɛ lɛ. Ewie akɛ: “Kɛ́ mina bɔ ni atoɔ kui kɛ asafoi ashishi yɛ hei ni etse amɛhe banee lɛ, ehãa mimii shɛɔ mihe waa diɛŋtsɛ. Eji hegbɛ kpele ni miná akɛ maye mabua kɛtsu Yehowa nitsumɔ lɛ yɛ ŋshɔkpɔi nɛɛ anɔ.”\nKumiko (teŋ mɔ lɛ)\nSusumɔ Kumiko, ni amrɔ nɛɛ eye afii 65 lɛ hu he okwɛ. No mli lɛ, eesɔmɔ akɛ daa gbɛgbalɔ yɛ Japan. Mɔ ni ekɛtsuɔ gbɛgbamɔ nitsumɔ lɛ bi lɛ shii abɔ kɛji ebaasumɔ ni amɛfã kɛya Nepal ni amɛyasɔmɔ yɛ jɛmɛ, shi be fɛɛ be ni ebaabi lɛ lɛ, Kumiko kɛɔ lɛ akɛ dabi. Kumiko wie akɛ: “Efee mi akɛ minyɛŋ mahi maŋ kroko nɔ, ni makase wiemɔ hee. Agbɛnɛ hu, no mli lɛ shika ni miyɔɔ lɛ faaa bɔ ni manyɛ mayasɔmɔ yɛ maŋsɛɛ. Mihiɛ saji nɛɛ ahesusumɔ ni mikɛ moto yaná oshara. Be ni mikã helatsamɔhe lɛ, mikɛɛ mihe akɛ: ‘Mɔ ko leee wɔ́ sane. Hela ko baanyɛ akumɔ mi bɔ ni minyɛŋ mayatsu gbɛgbamɔ nitsumɔ lɛ yɛ maŋsɛɛ. Amrɔ nɛɛ ni miyɔɔ hegbɛ lɛ, mɛni hewɔ miyasɔmɔɔɔ yɛ maŋsɛɛ kɛhooo kwraa lɛ afi kome pɛ?’ No hewɔ lɛ, misɔle mikpa Yehowa fai ni eye ebua mi koni manyɛ mayasɔmɔ yɛ maŋsɛɛ.” Be ni ajie Kumiko kɛjɛ helatsamɔhe lɛ, etee Nepal shi kome, ni sɛɛ mli lɛ, lɛ kɛ mɔ ni ekɛtsuɔ gbɛgbamɔ nitsumɔ lɛ fã kɛyahi jɛmɛ.\nAmrɔ nɛɛ, Kumiko esɔmɔ yɛ Nepal nɔ ni miihe ashɛ afii nyɔŋma. Ewie akɛ: “Yehowa tsu naagbai ni miye mitsui yɛ he lɛ ahe nii tamɔ bɔ ni egba Ŋshɔ Tsuru lɛ mli lɛ. Eŋɔɔ minaa akɛ miisɔmɔ yɛ he ni shiɛlɔi ahe miihia yɛ. Bei komɛi kɛ́ mikɛ weku ko miikase Biblia lɛ, amɛkutsoŋbii enumɔ loo ekpaa bataa nikasemɔ lɛ mli. Gbekɛbii bibii lɛ po biɔ mi ni mihã amɛ trati lɛ eko. Biɛ shiɛmɔ ŋɔɔ waa, ejaakɛ mɛi boɔ sane lɛ toi.”\nBƆ NI AMƐTSU NAAGBAI NI AMƐKƐKPE LƐ AHE NII AMƐHÃ\nNyɛmimɛi yei oshijafoi ni yɔɔ ekãa nɛɛ kɛ naagbai komɛi kpe. Te amɛtsu naagbai nɛɛ ahe nii amɛhã tɛŋŋ?\nDiane, ni amrɔ nɛɛ eye afii 62 lɛ, jɛ Canada, ni ekɛ afii 20 sɔmɔ akɛ maŋsɛɛ sɔɔlɔ yɛ Ivory Coast (ni amrɔ nɛɛ atsɛɔ lɛ Côte d’Ivoire lɛ). Ewie akɛ: “Shishijee mli lɛ, mihiɛ tse miweku lɛ waa. Mibi Yehowa ni eye ebua mi koni masumɔ mɛi ni yɔɔ he ni akɛ mi etee lɛ. Nyɛminuu Jack Redford, ni ji mɛi ni tsɔɔ wɔ nii yɛ Gilead lɛ ateŋ mɔ kome kɛɛ wɔ akɛ, kɛ́ wɔyashɛ hei ni akɛ wɔ baaya lɛ, ekolɛ bɔ ni jɛmɛ shihilɛ yɔɔ hã lɛ baahã wɔnaa akpɛ wɔhe waa, titri lɛ kɛ́ mɛi miiye ohia waa yɛ jɛmɛ. Shi ekɛɛ wɔ akɛ: ‘Nyɛkɛ nyɛjwɛŋmɔ akamaa ohia lɛ nɔ. Nyɛkɛ nyɛjwɛŋmɔ amaa gbɔmɛi lɛ anɔ. Nyɛkwɛa amɛhiɛ kɛ amɛhiŋmɛiiaŋ. Nyɛkwɛa bɔ ni amɛfeɔ amɛnii amɛhãa kɛ́ amɛbale anɔkwale lɛ.’ Nakai mifee, ni no hã miná miishɛɛ waa! Kɛ́ migba mɛi nibii kpakpai ni Maŋtsɛyeli lɛ baafee ehã adesai lɛ, minaa akɛ amɛmii shɛɔ amɛhe waa!” Mɛɛ nɔ kroko ye ebua Diane ni enyɛ esɔmɔ yɛ maŋsɛɛ? Ewie akɛ: “Mikɛ mɛi ni mikɛkaseɔ Biblia lɛ bɔ naanyo, ni be ni amɛtee amɛhiɛ ni amɛbatsɔmɔ Yehowa tsuji lɛ, mimii shɛ mihe waa. Côte d’Ivoire batsɔ mishĩa. Miná mumɔŋ nyɛmɛi kɛ tsɛmɛi, kɛ nyɛmimɛi hii kɛ nyɛmimɛi yei yɛ jɛmɛ, tamɔ bɔ ni Yesu wo shi lɛ pɛpɛɛpɛ.”—Mar. 10:29, 30.\nAnne, ni amrɔ nɛɛ eye afii 46 lɛ, miisɔmɔ yɛ maji ni yɔɔ Asia, ni atsĩ wɔnitsumɔ lɛ naa yɛ jɛmɛ lɛ ateŋ ekome nɔ. Ewie akɛ: “Mikɛ afii babaoo esɔmɔ yɛ maji srɔtoi anɔ, ni mikɛ nyɛmimɛi yei ni jɛ hei srɔtoi ehi shi. Nyɛmimɛi yei nɛɛ ateŋ mɔ fɛɛ mɔ kɛ bɔ ni efeɔ enii ehãa. Enɛ hewɔ lɛ, bei komɛi lɛ, wɔyanuuu wɔhe shishi, ni no hã wɔfee nibii ni yɔɔ dɔlɛ wɔshi wɔhe. Shi be fɛɛ be ni nɔ ko ni tamɔ nakai baaba lɛ, mibɔɔ mɔdɛŋ akɛ manu nɔ hewɔ ni eba lɛ nakai lɛ shishi, koni no akafite wɔteŋ. Kɛfata he lɛ, mimia mihiɛ mifee nibii ni baahã masumɔ amɛ waa, ni manu amɛ shishi. Eŋɔɔ minaa akɛ mideŋmegbomɔ lɛ eyafeee yaka. Ŋmɛnɛ lɛ, miná nanemɛi kpakpai babaoo, ni amɛye amɛbua mi ni minyɛ mitee nɔ misɔmɔ yɛ maŋsɛɛ.”\nYɛ afi 1993 lɛ, asafo lɛ kɛ Ute, ni jɛ Germany, ni amrɔ nɛɛ eye afii 53 lɛ, tee Madagascar koni eyasɔmɔ akɛ maŋsɛɛ sɔɔlɔ yɛ jɛmɛ. Be ni etee jɛmɛ lɛ, enáaa jɛmɛ wiemɔ lɛ kasemɔ mlɛo, ni jɛmɛ hu dɔɔ waa. Agbɛnɛ hu, atridii kɛ helai krokomɛi gba enaa. Shi mɛi ye amɛbua lɛ. Ewie akɛ: “Nyɛmimɛi yei lɛ, amɛbii lɛ, kɛ mi-Biblia mli nikaselɔi lɛ to amɛtsui shi amɛhã mi, ni amɛye amɛbua mi ni mikase wiemɔ lɛ. Mɔ ni ahã efata mihe kɛtee lɛ jɛ suɔmɔ mli ekwɛ mi be fɛɛ be ni hela baamɔ mi. Shi mɔ ni ye ebua mi fe fɛɛ ji Yehowa. Be fɛɛ be ni naagba ko baahã mafee yeyeeye lɛ, misɔleɔ yɛ he. Kɛkɛ lɛ, mito mitsui shi mimɛ Yehowa ni ehã misɔlemɔ lɛ hetoo. Bei komɛi lɛ, eheɔ gbii abɔ, loo nyɔji abɔ dani ehãa hetoo. Kɛ̃lɛ, Yehowa tsu minaagbai lɛ fɛɛ ahe nii ehã mi.” Ute kɛ afii 23 esɔmɔ yɛ Madagascar, ni eesɔmɔ yɛ jɛmɛ lolo.\nYEHOWA EJƆƆ AMƐ WAA\nYehowa jɔɔ nyɛmimɛi ni yasɔmɔɔ yɛ hei ni hiamɔ lɛ da yɛ lɛ, ni nakai efeɔ ehãa nyɛmimɛi yei oshijafoi ni yasɔmɔɔ yɛ maŋsɛɛ lɛ hu. Mɛni ji jɔɔmɔi nɛɛ ekomɛi?\nHeidi, ni jɛ Germany, ni amrɔ nɛɛ eye afii 73 lɛ, esɔmɔ akɛ maŋsɛɛ sɔɔlɔ yɛ Ivory Coast (ni amrɔ nɛɛ atsɛɔ lɛ Côte d’Ivoire lɛ) kɛjɛ afi 1968. Ewie akɛ: “Nɔ ni hãa mimii shɛɔ mihe fe fɛɛ ji, ni mana akɛ mimumɔŋ bii lɛ ‘miinyiɛ yɛ anɔkwale lɛ mli.’ Mi-Biblia mli nikaselɔi lɛ ateŋ mɛi komɛi ebatsɔmɔ daa gbɛgbalɔi, ni mɛi komɛi hu ebatsɔmɔ asafoŋ onukpai. Amɛteŋ mɛi babaoo tsɛɔ mi Mama loo Nanaa. Amɛteŋ mɔ kome ni ebatsɔ asafoŋ onukpa lɛ kɛ eŋa kɛ ebii lɛ buɔ mi akɛ amɛwekunyo. No hewɔ lɛ, Yehowa ehã mi binuu, shaayoo, kɛ nabii etɛ.”—3 Yoh. 4.\nKaren (teŋ mɔ lɛ)\nKaren, ni jɛ Canada, ni amrɔ nɛɛ eye afii 72 lɛ, kɛ nɔ ni fe afii 20 sɔmɔ yɛ Afrika Anaigbɛ. Ewie akɛ: “Maŋsɛɛ sɔɔmɔ nitsumɔ lɛ hã mina gbɛi krokomɛi ni manyɛ matsɔ nɔ mikɛ mihe ashã afɔle, majie suɔmɔ kpo, ni mato mitsui shi. Kɛfata he lɛ, mikɛ nyɛmimɛi ni jɛ maji srɔtoi anɔ shara, ni no hã mikase nibii pii. Mibana bɔ ni mɛi srɔtoi hiɔ shi amɛhãa kɛ bɔ ni amɛfeɔ amɛnii amɛhãa. Amrɔ nɛɛ, miyɛ nanemɛi yɛ je lɛŋ hei srɔtoisrɔtoi, ni enɛ ji jɔɔmɔ kpele diɛŋtsɛ! Eyɛ mli akɛ wɔshihilɛi kɛ nɔ ni wɔtsuɔ yɛ Yehowa asafo lɛ mli lɛ etsake moŋ, shi wɔkã he wɔji nanemɛi.”\nMargaret, ni jɛ England, ni amrɔ nɛɛ eye afii 79 lɛ, sɔmɔ akɛ maŋsɛɛ sɔɔlɔ yɛ Laos. Ewie akɛ: “Sɔɔmɔ ni miyasɔmɔ yɛ maŋsɛɛ lɛ hã mina bɔ ni Yehowa gbalaa mɛi srɔtoi fɛɛ kɛbaa esafo lɛ mli, ni enɛ ehã mihemɔkɛyeli lɛ mli ewa waa. Ehã miná nɔmimaa akɛ, Yehowa ni kudɔɔ asafo lɛ, ni eyiŋtoi fɛɛ baaba mli.”\nNiiashikpamɔi nɛɛ ehã wɔna akɛ, nyɛmimɛi yei oshijafoi ni miisɔmɔ yɛ maŋsɛɛ lɛ miitsu babaoo yɛ Maŋtsɛyeli sane kpakpa jajemɔ nitsumɔ lɛ mli. Enɛ hewɔ lɛ, amɛsa yijiemɔ waa. (Koj. 11:40) Ŋmɛnɛ lɛ, nyɛmimɛi yei oshijafoi pii miikɔ nyɛmimɛi yei ni yɔɔ ekãa nɛɛ anane. (Lala 68:12) Ani bo hu obaanyɛ oto gbɛjianɔ ni ofee nakai? Kɛ́ onyɛ ofee nakai lɛ, ‘obaana akɛ Yehowa hi.’—Lala 34:9.\nNɔ Ni Obaanyɛ Ofee Kɛsaa Ohe Koni Onyɛ Oyasɔmɔ Yɛ Maŋsɛɛ\n“Fãa gbɛ kɛya maŋ ko ni hiamɔ lɛ da yɛ lɛ, koni ona bɔ ni jɛmɛ shihilɛ yɔɔ hã. Kɛ́ nɔ ko hewɔ lɛ, onyɛɛɛ ofee nakai amrɔ nɛɛ, okɛ shiɛlɔi ni wieɔ wiemɔ kroko yɛ maŋ nɔ he ni oyɔɔ lɛ abɔ. Kasemɔ amɛwiemɔ lɛ, ni okase bɔ ni amɛfeɔ amɛnii amɛhãa. Nɔ ni fe fɛɛ lɛ, okɛ ohiɛ afɔ̃ Yehowa nɔ. Nibii pii yɛ ni misusu akɛ minyɛŋ mafee kɔkɔɔkɔ, shi yɛ Yehowa yelikɛbuamɔ naa lɛ, minyɛ mifee fɛɛ.”—Karen\nMargaret, aaafee afi 1968\n“Okɛ maŋsɛɛ sɔɔlɔi kɛ gbɛgbalɔi ni kɛ afii babaoo esɔmɔ lɛ agba sane. Susumɔ he jogbaŋŋ ni okwɛ kɛji obaanyɛ. Sɔlemɔ ni Yehowa atsɔɔ bo gbɛ. Hã ehi ojwɛŋmɔ mli akɛ, ekɔɔɔ he eko maŋ nɔ ni oshiɛɔ yɛ lɛ, obaanyɛ okɛ gbɛtsɔɔmɔi ni akɛhãa wɔ lɛ atsu nii. Ná nɔmimaa akɛ, kɛ́ oyasɔmɔ yɛ maŋsɛɛ lɛ, omii baashɛ ohe waa.”—Margaret\n“Ŋɔɔ Ohiɛ Ofɔ̃ Yehowa Nɔ, Ni Ofee Ekpakpa”\nNɔ Hewɔ Ni Esa Akɛ Wɔba Wɔhe Shi\nYaa Nɔ Oba Ohe Shi Kɛ́ Nakai Feemɔ Wa Po\nNyɛtua Sɔ̃i Nyɛwoa Gbɔmɛi Anɔkwafoi Adɛŋ\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ—NIKASEMƆ NƆ January 2017\nTswaa Ni Obo Toi Nibii ni atswaa aboɔ toi ni obaanyɛ oŋɔ eko BUU-MƆƆ—NIKASEMƆ NƆ January 2017\nBUU-MƆƆ—NIKASEMƆ NƆ January 2017\nAmɛkɛ Amɛhe Hã Yɛ Amɛsuɔmɔ Naa—Yɛ Myanmar\nAmɛkɛ Amɛhe Hã Yɛ Amɛsuɔmɔ Naa—Yɛ Madagascar\nAmɛkɛ Amɛhe Hã Yɛ Amɛsuɔmɔ Naa—Yɛ Turkey


Mɛi babaoo susuɔ akɛ Yehowa Odasefoi ji jamɔ hee ko gbɛ́i. Kɛ̃lɛ, nɔ ni fe afii 2,700 ni eho nɛ lɛ, atsɛ anɔkwa Nyɔŋmɔ lɛ tsuji lɛ akɛ ‘edasefoi.’ (Yesaia 43:10-12) Dani afi 1931 lɛ baashɛ lɛ, no mli lɛ atsɛɔ wɔ Biblia Kaselɔi. Mɛni hewɔ wɔtsake wɔgbɛ́i lɛ ni wɔfee lɛ Yehowa Odasefoi lɛ?\nEhãa anaa Nyɔŋmɔ ni wɔjáa. Nyɔŋmɔ gbɛ́i ni ji Yehowa lɛ jeɔ kpo shii akpei abɔ yɛ Biblia lɛ mli yɛ blema wolokpoi ni akɛ niji ŋmala lɛ amli. Akɛ gbɛnaa gbɛ́i tamɔ Nuŋtsɔ loo Nyɔŋmɔ eye gbɛ́i nɛɛ najiaŋ yɛ Biblia shishitsɔɔmɔi babaoo amli. Kɛ̃lɛ, anɔkwa Nyɔŋmɔ lɛ jie lɛ diɛŋtsɛ egbɛ́i Yehowa lɛ shi etsɔɔ Mose, ni ekɛɛ lɛ akɛ: “Enɛ ji migbɛ́i kɛmiiya naanɔ.” (2 Mose 3:15) Etsɔ gbɛ nɛɛ nɔ ehã ana akɛ, esoro lɛ kwraa yɛ amale nyɔŋmɔi fɛɛ ahe. Wɔshiɔ wɔtsitsi akɛ Nyɔŋmɔ gbɛ́i krɔŋkrɔŋ lɛ kã wɔnɔ.\nEhãa anaa nitsumɔ ni akɛwo wɔdɛŋ. Mɛi babaoo ni hi shi yɛ blema, kɛjɛ nuu anɔkwafo Habel yinɔ tɔ̃ɔ lɛ, ye hemɔkɛyeli ni amɛyɔɔ yɛ Yehowa mli lɛ he odase. Yɛ afii ohai abɔ ni eho lɛ amli lɛ, Noa, Abraham, Sara, Mose, David, kɛ mɛi krokomɛi bafata “odasefoi babaoo tamɔ atatu” nɛɛ ahe. (Hebribii 11:4–12:1) Tamɔ bɔ ni mɔ ko baanyɛ aye odase yɛ saneyelihe ehã mɔ ko ni efeko efɔŋ ko lɛ, nakai nɔŋŋ wɔ hu wɔtswa wɔfai shi akɛ wɔbaahã mɛi ale anɔkwale ni kɔɔ Nyɔŋmɔ he lɛ.\nWɔkɛmiikase Yesu. Biblia lɛ tsɛɔ Yesu akɛ “anɔkwa odasefonyo ni yeɔ anɔkwa.” (Kpojiemɔ 3:14) Yesu diɛŋtsɛ kɛɛ akɛ ehã ekaselɔi lɛ ‘le Nyɔŋmɔ gbɛ́i lɛ,’ ni etee nɔ eye anɔkwale ni kɔɔ Nyɔŋmɔ he lɛ he “odase.” (Yohane 17:26; 18:37) No hewɔ lɛ, esa akɛ Kristo anɔkwa sɛɛnyiɛlɔi lɛ ahã Yehowa gbɛ́i lɛ akã amɛnɔ ni amɛhã mɛi ale gbɛ́i nɛɛ. Enɛ ji nɔ ni Yehowa Odasefoi bɔɔ mɔdɛŋ akɛ amɛbaafee.\nMɛni hewɔ Biblia Kaselɔi lɛ hã abɔi amɛ tsɛmɔ akɛ Yehowa Odasefoi lɛ?\nKɛmaje Mɔ Ko Kɛmaje Mɔ Ko Mɛni Hewɔ Atsɛɔ Wɔ Yehowa Odasefoi?


Mɛni Ji Kojomi Ligbi—Kristo Jeha 1,000 Nɔ Yemi ɔ? | Baiblo Tsɔɔmi\nKojomi Ligbi—Mɛni E Tsɔɔ?\nKE A tu Kojomi Ligbi ɔ he munyu ɔ, mɛni susumi lɛ baa o juɛmi mi? Nihi babauu a susumi ji kaa, a maa ngɔ klaahi ayɔ akpehi abɔ kɛ ba Mawu matsɛ sɛ ɔ hɛ mi, nɛ a maa kojo mɛ kakaaka. A susu kaa hiɔwo nɛ ni komɛ ma ná ji kaa a ma ya jɔɔ a he ngɛ hiɔwe, nɛ ni komɛ hu a ma pii mɛ kɛ ya neneene. Se pi jã kulaa nɛ Baiblo ɔ de ngɛ Kojomi Ligbi ɔ he. Mawu Munyu ɔ tu be nɛ ɔ he munyu kaa, e ji hɛ nɔ kami be nɛ a maa pee nɔ́ tsuaa nɔ́ ehe, se pi sawale numi be.\nWa kaneɔ bɔ nɛ bɔfo Yohane tu Kojomi Ligbi ɔ he munyu ha a ngɛ Kpojemi 20:11, 12 ɔ ke: ‘Kɛkɛ nɛ i na matsɛ sɛ hiɔ ngua ko, kɛ Nɔ nɛ hii si ngɛ nɔ ɔ, nɛ zugba kɛ hiɔwe tu fo ngɛ e hɛ mi, nɛ a nɛ blɔ ha mɛ. Nɛ i na ni gbogboe ɔmɛ, ni tsɔwi kɛ ni nguahi nɛ a daa si ngɛ matsɛ sɛ ɔ hɛ mi. A bli womihi a nya, nɛ a bli womi kpa ko nɛ ji wami womi ɔ hu nya. Nɛ a kojo ni gbogboe ɔmɛ, ni tsɔwi kɛ ni nguahi, ngɛ níhi nɛ a ngma ngɛ womi ɔmɛ a mi ɔ nya, bɔ nɛ sa a ní tsumi ɔmɛ.’ Mɛnɔ ji Kojolɔ nɛ a tu e he munyu ngɛ hiɛ ɔ?\nYehowa Mawu ji adesahi a Kojolɔ ngua pe kulaa. Se e ngɔ kojomi ní tsumi ɔ kɛ wo nɔ kpa dɛ. Kaa bɔ nɛ Bɔfo Ɔmɛ A Ní Tsumi 17:31 ɔ tsɔɔ ɔ, bɔfo Paulo de ke Mawu “to be pɔtɛɛ ko, nɛ e hla nɔ ko nɛ e maa gu e nɔ kɛ kojo je ɔ tsuo ngɛ dami sane yemi nya.” Kojolɔ nɛ a hla nɛ ɔ ji Yesu Kristo, nɔ nɛ a tle lɛ si kɛ je gbeje ɔ. (Yohane 5:22) Se mɛni be Kojomi Ligbi ɔ maa je sisi? Nɛ be enyɛmɛ e maa ye?\nKpojemi womi ɔ tsɔɔ kaa Kojomi Ligbi ɔ maa je sisi ke a puɛ Satan blɔ nya tomi nɛ ngɛ zugba a nɔ ɔ ngɛ Harmagedon ta a mi ɔ se. * (Kpojemi 16:14, 16; 19:19–20:3) Ngɛ Harmagedon se ɔ, a maa wo Satan kɛ e mumi yayami ɔmɛ tsu ngɛ muɔ voo ko mi jeha akpe. Ngɛ jamɛ a be ɔ mi ɔ, nimli 144,000 ɔ maa pee kojoli nɛ ‘a kɛ Kristo maa ye matsɛ jeha 1,000’ ngɛ hiɔwe. (Kpojemi 14:1-3; 20:1-4; Roma Bi 8:17) Kojomi Ligbi ɔ pi nɔ́ ko nɛ a maa pee lɛ kpatakpata ngɛ ngmlɛfia 24 mi. E maa ye jeha akpe.\nNgɛ jeha akpe ɔ mi ɔ, Yesu Kristo maa kojo “nihi nɛ a hɛ ngɛ, kɛ ni nɛmɛ nɛ a gbo ɔ tsuo.” (2 Timoteo 4:1) “Nihi nɛ a hɛ ngɛ ɔ” ji “nimli asafo” nɛ a maa po Harmagedon ɔ nɛ. (Kpojemi 7:9-17) Jehanɛ ɔ, bɔfo Yohane na “ni gbogboe ɔmɛ . . . nɛ a daa si ngɛ matsɛ sɛ ɔ hɛ mi” konɛ a kojo mɛ. Kaa bɔ nɛ Yesu wo si ɔ, kɛ gu gbogboehi a si temi ɔ nɔ ɔ, ‘nihi tsuo nɛ ngɛ yɔkɔ ɔmɛ a mi ɔ maa nu [Kristo] gbi, nɛ a maa je kpo.’ (Yohane 5:28, 29; Bɔfo Ɔmɛ A Ní Tsumi 24:15) Se mɛni ji nɔ́ nɛ a maa da nɔ kɛ kojo mɛ?\nKaa bɔ nɛ Yohane na ngɛ nina a mi ɔ, “a bli womihi a nya,” nɛ ‘a kojo ni gbogboe ɔmɛ ngɛ níhi nɛ a ngma ngɛ womi ɔmɛ a mi ɔ nya, bɔ nɛ sa a ní tsumi ɔmɛ.’ (Kpojemi 20:12) Anɛ níhi nɛ nihi pee blema ji níhi nɛ a ngma ngɛ womi nɛ ɔmɛ a mi ɔ lo? Dɛbi, a be níhi nɛ a pee loko a gbo ɔ nɔ dae kɛ kojo mɛ. Kɛ wa pee kɛ le enɛ ɔ kɛɛ? Baiblo ɔ de ke: “Ke nɔ ko gbo ɔ, e kɛ yayami gba mi.” (Roma Bi 6:7) Enɛ ɔ he ɔ, a maa ngɔ nihi nɛ a ma tle mɛ si ɔ a he blema yayamihi tsuo kɛ pa mɛ. Lɔ ɔ he je ɔ, womi nɛ ɔmɛ ma nyɛ maa da si ha ní kpa komɛ nɛ Mawu maa suɔ kaa a pee. Ja nihi nɛ maa po Harmagedon kɛ nihi nɛ a ma tle mɛ si ɔ ye Mawu mlaa amɛ kɛ mlaa hehi tsuo nɛ Yehowa maa wo ngɛ jeha akpe ɔ mi ɔ a nɔ, loko a maa hi si kɛ ya neneene. Lɔ ɔ he ɔ, nɔ́ nɛ nɔ tsuaa nɔ maa pee ngɛ Kojomi Ligbi ɔ mi ɔ nɔ a maa da kɛ kojo lɛ.\nKojomi Ligbi ɔ maa pee kekleekle be nɛ nimli ayɔ akpehi abɔ ma ná he blɔ kɛ kase Mawu suɔmi nya ní peemi konɛ a nyɛɛ ngɛ nya. Enɛ ɔ tsɔɔ kaa tsɔsemi ní tsumi ko maa ya nɔ ngɛ he tsuaa he. Ngɛ anɔkuale mi ɔ, ‘a maa kase nɔ́ nɛ ji dami sane yemi.’ (Yesaya 26:9) Se pi nɔ tsuaa nɔ nɛ maa suɔ kaa e pee Mawu suɔmi nya ní. Yesaya 26:10 de ke: “E ngɛ mi kaa o naa yiwutsotsɛmɛ mɔbɔ lɛɛ, se a kase we nɛ a pee nɔ́ nɛ da. E ngɛ mi kaa a ngɛ nihi nɛ peeɔ nɔ́ nɛ da a zugba nɔ lɛɛ, se yayami mohu a ngɛ pee kpamisa; a yɔse we kaa Mawu Kpetekpleenyɛ ji mo.” A ma kpata yayami peeli nɛ ɔmɛ a hɛ mi pɛsɛpɛsɛ ngɛ Kojomi Ligbi ɔ mi.—Yesaya 65:20, NW.\nLoko Kojomi Ligbi ɔ maa ba nyagbe ɔ, nihi nɛ a he a yi wami ɔ ‘maa ba wami mi’ nitsɛnitsɛ kaa nihi nɛ a ye mluku. (Kpojemi 20:5) Enɛ ɔ tsɔɔ kaa, a maa kpale ngɔ adesahi kɛ ba mluku yemi si himi mi ekohu ngɛ Kojomi Ligbi ɔ mi. (1 Korinto Bi 15:24-28) Enɛ ɔ se ɔ, nyagbe ka maa ba. A ma je Satan kɛ je tsu ɔ mi nɛ a ma ha lɛ he blɔ nɛ ji nyagbe nɔ́, konɛ e ba sisi adesahi. (Kpojemi 20:3, 7-10) Nihi nɛ be Satan blɔ hae nɛ e sisi mɛ ɔ, Baiblo siwo nɛ ɔ maa ba mi nitsɛnitsɛ ngɛ a blɔ fa mi: “Nihi nɛ peeɔ nɔ́ nɛ da a, zugba a maa pee a nɔ́ nɛ a maa hi nɔ daa.” (La 37:29) Niinɛ, Kojomi Ligbi ɔ maa pee jɔɔmi ha adesahi anɔkualetsɛmɛ tsuo!\n^ kk. 1 Ke o ngɛ Harmagedon he munyuhi hlae ɔ, wa kpa mo pɛɛ nɛ o hyɛ Insight on the Scriptures, Kpo 1, ba fa 594-595, 1037-1038, kɛ Worship the Only True God, yi 20 ɔ mi. Yehowa Odasefohi ji nihi nɛ pee.\n“Nyagbe ɔ”—Mɛni E Tsɔɔ?\nAnɛ o le kaa nɔ́ nɛ Baiblo ɔ de ngɛ “nyagbe ɔ” he ɔ ji sane kpakpa lo?


Kekleekle Nyakpɛ Ní Nɛ Yesu Pee | Yesu Si Himi Ngɛ Zugba a Nɔ\nKANE NGƐ Alur Amharic Arabic Armenian Aymara Azerbaijani Azerbaijani (Cyrillic) Batak (Karo) Batak (Toba) Bicol Bulgarian Cambodian Catalan Cebuano Chichewa Chitonga Chitumbuka Cibemba Croatian Dangme Danish Dutch Efik English Estonian Ewe Fijian Fon French Ga Georgian German Greek Guarani Gujarati Gun Haitian Creole Hebrew Hiligaynon Hungarian Igbo Iloko Indonesian Isoko Italian Japanese Jula Kabiye Kazakh Kikaonde Kikongo Kikuyu Kiluba Kinyarwanda Kirghiz Kiribati Kirundi Kisonge Kongo Korean Lingala Luganda Luo Luvale Macedonian Macua Malagasy Malay Maltese Mauritian Creole Maya Moore Myanmar Ndau Nigeria Pidgin Norwegian Oromo Ossetian Otetela Pangasinan Papiamento (Curaçao) Persian Polish Portuguese Quechua (Ayacucho) Quechua (Cuzco) Romanian Russian Samoan Sango Sena Sepedi Serbian Serbian (Roman) Seychelles Creole Shona Silozi Sinhala Slovenian Solomon Islands Pidgin Spania Sranantongo Swahili Swahili (Congo) Swedish Tagalog Tahitian Tajiki Tamil Tatar Thai Tigrinya Tok Pisin Tshiluba Turkish Turkmen Tuvaluan Twi Tzotzil Ukrainian Umbundu Uruund Uzbek Vietnamese Wallisian Waray-Waray\nKekleekle Nyakpɛ Ní Nɛ Yesu Pee\nYESU YA YO KPEEMI KO SISI NGƐ KANA\nYESU PLƐ NYU KƐ PEE WAI\nBenɛ Natanael ba piɛɛ Yesu kaseli ɔmɛ a he ɔ we ligbi etɛ se ɔ, Yesu kɛ e kaseli ɔmɛ ekomɛ a ma blɔ nɔ kɛ yaa Galilea yiti je. E maa pee kaa mɛ tsuo a je lejɛ ɔ ní ɔmɛ a mi. A yaa he nɛ Natanael je ɔ ngɛ Kana. Kana ngɛ Nazaret ma a yiti je ngɛ yo ɔmɛ a nɔ. A fɔ Yesu kɛ e kaseli ɔmɛ nine kɛ ya yo kpeemi ko sisi ngɛ Kana.\nYesu nyɛ Maria hu ba yo kpeemi ɔ sisi. Akɛnɛ Maria huɛmɛ ji ayɛflo ɔ weku li he je ɔ, e maa pee kaa Maria piɛɛ a he kɛ ngɛ nibwɔ ɔmɛ a nɔ hyɛe. Enɛ ɔ he ɔ, benɛ dã nɛ a kɛ ngɛ nibwɔ ɔmɛ a nɔ hyɛe ɔ ngɛ tae ɔ, e na mla, nɛ e de Yesu ke: “Ni ɔmɛ a wai ta” oo.—Yohane 2:3.\nMaria ngɛ hlae nɛ Yesu nɛ pee dã nɛ ngɛ tae ɔ he nɔ́ ko. Bɔ nɛ Yesu ha e nyɛ ɔ heto ha a tsɔɔ kaa pi e nyɛ ɔ nɛ maa tsɔɔ lɛ nɔ́ nɛ e kɛ he wami nɛ Mawu ha lɛ ɔ maa pee. Yesu de lɛ ke: ‘Maa, mɛni enɛ ɔ kɔɔ ngɛ i kɛ mo wa he?’ (Yohane 2:4) Mawu lɛ hla Yesu kaa Matsɛ, enɛ ɔ he ɔ, lɛ nɛ e sa nɛ e tsɔɔ Yesu nɔ́ nɛ e pee, se pi e huɛmɛ loo e weku li. Maria si e bi ɔ konɛ e bi ɔ nitsɛ nɛ mwɔ e yi mi kpɔ ngɛ nyagba a he. Lɔ ɔ he ɔ, Maria de tsɔli ɔmɛ ke: “Nɔ́ tsuaa nɔ́ nɛ e ma de nyɛ ɔ, nyɛɛ pee.”—Yohane 2:5.\nA ngɛ didɔ ekpa, nɛ eko tsuaa eko yeɔ nyu nɛ hiɛ pe galɔn nyɔngma. Yesu de tsɔli ɔmɛ ke: “Nyɛɛ wo didɔ ɔmɛ a mi nyu nɛ a hyi.” Lɔ ɔ se ɔ, e de mɛ ke: “Nyɛɛ yɛ eko ya ha nɔ nɛ ngɛ ní tsumi ɔ nɔ hyɛe ɔ.”—Yohane 2:7, 8.\nBenɛ ní tsumi ɔ nɔ hyɛlɔ ɔ sa e nya a, e na kaa dã a hi saminya, se e li kaa nyakpɛ blɔ nɔ nɛ a gu kɛ pee dã a. Lɔ ɔ he ɔ, e tsɛ ayɛflo huno ɔ, nɛ e de lɛ ke: ‘Ke a tsɛ ní yemi ɔ, wai kpakpa nɛ a kɛ ba maa si kekle; nɛ ke ni ɔmɛ nu bɔ nɛ a ma nyɛ ɔ, loko a kɛ nɔ́ nɛ ngɔɛ ɔ baa. Se moo lɛɛ o ngɔ wai kpakpa a ngɔ to kɛ ba su be nɛ ɔ.’—Yohane 2:10.\nEnɛ ɔ ji kekleekle nyakpɛ ní nɛ Yesu pee. Benɛ Yesu kaseli ɔmɛ na nyakpɛ nɔ́ nɛ ɔ, a he lɛ ye wawɛɛ. Lɔ ɔ se ɔ, Yesu kɛ e nyɛ ɔ, kɛ e nyɛmimɛ ɔmɛ tsuo a kpale kɛ ho Kapernaum ya ngɛ Galilea Wo ɔ yiti je.\nMɛni be nɛ Yesu ya yo kpeemi ko sisi ngɛ Kana a?\nBenɛ Maria ya de Yesu ke dã a ta a, mɛni heto nɛ Yesu ha lɛ?\nMɛni nyakpɛ ní Yesu pee, nɛ kɛ nihi ná he se ha kɛɛ?